               EUROPOS KOMISIJA
            Briuselis, 2016 09 05
            COM(2016) 554 final
            Pasiūlymas
            EUROPOS PARLAMENTO IR TARYBOS SPRENDIMAS
            dėl Europos prisitaikymo prie globalizacijos padarinių fondo lėšų mobilizavimo(Švedijos paraiška EGF/2016/002 SE/Ericsson)

               AIŠKINAMASIS MEMORANDUMAS

               PASIŪLYMO APLINKYBĖS

               1.Europos prisitaikymo prie globalizacijos padarinių fondo (EGF) finansinės paramos taisyklės nustatytos 2013 m. gruodžio 17 d. Europos Parlamento ir Tarybos reglamente (ES) Nr. 1309/2013 dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006
                  1
                (toliau – EGF reglamentas).

               2.2016 m. kovo 31 d. Švedija pateikė paraišką „EGF/2016/002 SE/Ericsson“ dėl EGF finansinės paramos po to, kai iš įmonės Ericsson Švedijoje iš darbo atleisti darbuotojai
                  2
               .

               3.Išnagrinėjusi šią paraišką Komisija, laikydamasi visų EGF reglamento taikytinų nuostatų, padarė išvadą, kad sąlygos finansinei paramai iš EGF suteikti yra įvykdytos.

               PARAIŠKOS SANTRAUKA

                        EGF paraiška

                        EGF/2016/002 SE/Ericsson

                        Valstybė narė

                        Švedija

                        Susiję regionai (NUTS
                           3
                         2 lygis)

                        Stokholmas (SE11),

                        Östra Mellansverige (SE12), Sydsverige (SE22),

                        Västsverige (SE23)

                        Paraiškos pateikimo data

                        2016 m. kovo 31 d.

                        Vertimo gavimo data

                        2016 m. balandžio 18 d.

                        Paraiškos gavimo patvirtinimo data

                        2016 m. kovo 31 d.

                        Prašymo pateikti papildomos informacijos data

                        2016 m. gegužės 2 d.

                        Papildomos informacijos pateikimo terminas

                        2016 m. birželio 13 d.

                        Vertinimo atlikimo terminas

                        2016 m. rugsėjo 5 d.

                        Intervencijos kriterijus

                        EGF reglamento 4 straipsnio 1 dalies a punktas

                        Pagrindinė įmonė

                        Telefonaktiebolaget LM Ericsson

                        Susijusių įmonių skaičius

                        1

                        Ekonominės veiklos sektorius (-iai)

                        (NACE 2 red. skyrius)
                           4

                        NACE 2 red. 26 skyrius (Kompiuterių, elektroninių ir optinių gaminių gamyba)

                        Patronuojamųjų bendrovių, tiekimo ir tolesnės gamybos grandies įmonių skaičius

                        0+

                        Ataskaitinis laikotarpis (keturių mėnesių):

                        2015 m. rugsėjo 11 d. – 2016 m. sausio 11 d.

                        Atleistų darbuotojų skaičius ataskaitiniu laikotarpiu (a)

                        1 244

                        Atleistų darbuotojų skaičius prieš ataskaitinį laikotarpį ar po jo (b)

                        312

                        Bendras atleistų darbuotojų skaičius (a + b)

                        1 556

                        Bendras reikalavimus atitinkančių paramos gavėjų skaičius

                        1 556

                        Bendras tikslinių paramos gavėjų skaičius

                        918

                        Remtinų nedirbančių ir nesimokančių jaunuolių (NEET) skaičius

                        0

                        Prie individualių poreikių pritaikytoms paslaugoms skirtas biudžetas, EUR

                        6 161 480

                        EGF paramai įgyvendinti skirtas biudžetas
                           5
                        , EUR

                           435 051

                        Bendras biudžetas (EUR)

                        6 596 531

                        EGF parama, EUR (60 %)

                        3 957 918

               PARAIŠKOS VERTINIMAS

               Procedūra

               4.Švedija paraišką „EGF/2016/002 SE/Ericsson“ pateikė 2016 m. kovo 31 d., t. y. per 12 savaičių nuo dienos, kurią buvo įgyvendinti EGF reglamento 4 straipsnyje išdėstyti intervencijos kriterijai. Tą pačią dieną Komisija pranešė apie paraiškos gavimą. Per dvi savaites nuo dienos, kurią Komisija gavo paraiškos vertimą, 2016 m. gegužės 2 d. Komisija Švedijos paprašė papildomos informacijos. Papildoma informacija pateikta per šešias savaites nuo prašymo pateikimo. 12 savaičių terminas, iki kurio gavusi tinkamai užpildytą paraišką Komisija turėtų baigti pareiškėjo atitikties sąlygoms EGF finansinei paramai suteikti vertinimą, baigiasi 2016 m. rugsėjo 5 d.

               Paraiškos tinkamumas

               Susijusios įmonės ir paramos gavėjai

               5.Paraiškoje nurodoma, kad iš „Ericsson (Telefonaktiebolaget LM Ericsson)“ atleisti 1 556 darbuotojai. Ericsson vykdo veiklą daugiausia ekonominės veiklos sektoriuose, kurie priskiriami NACE 2 red. 26 (Kompiuterių, elektroninių ir optinių gaminių gamyba) ir 62 (Kompiuterinis programavimas, konsultavimas ir susijusi veikla) skyriams. Ericsson atleidimai iš darbo daugiausia vyko NUTS 2 lygmens regionuose – Stokholmo (SE11) ir Östra Mellansverige (SE12), nors jų buvo ir Sydsverige (SE22) bei Västsverige (SE23) regionuose.

                        Įmonės ir atleistų darbuotojų skaičius per ataskaitinį laikotarpį

                        Ericsson

                        1 556

                        Iš viso įmonių: 1

                        Iš viso atleistų darbuotojų:

                        1 556

                        Iš viso savarankiškai dirbančių asmenų, kurių veikla nutrūko:

                        0

                        Iš viso reikalavimus atitinkančių darbuotojų ir savarankiškai dirbančių asmenų:

                        1 556

               Intervencijos kriterijai

               6.Šią paraišką Švedija pateikė laikydamasi EGF reglamento 4 straipsnio 1 dalies a punkte nustatytų intervencijos kriterijų, pagal kuriuos per keturių mėnesių laikotarpį iš valstybės narės įmonės turi būti atleista ne mažiau kaip 500 darbuotojų.

               7.Šios paraiškos ataskaitinis keturių mėnesių laikotarpis – 2015 m. rugsėjo 11 d. – 2016 m. sausio 11 d.

               8.Atleistų darbuotojų skaičius ataskaitiniu laikotarpiu:

               –1 244 darbuotojai atleisti iš „Ericsson“.

               Atleistų darbuotojų ir darbo veiklą nutraukusių asmenų skaičiaus apskaičiavimas

               9.Apskaičiuotas ataskaitiniu laikotarpiu atleistų darbuotojų skaičius:

               –1244 – nuo tada, kai darbdavys, vadovaudamasis Tarybos direktyvos 98/59/EB
                  6
                3 straipsnio 1 dalimi, kompetentingai valdžios institucijai raštu pranešė apie planuojamą kolektyvinį atleidimą iš darbo. Švedija iki Komisijos atliekamo paraiškos vertinimo pabaigos patvirtino, kad faktiškai atleisti 1244 darbuotojai.

                Reikalavimus atitinkantys paramos gavėjai

               10.Be jau nurodytų darbuotojų, prie reikalavimus atitinkančių paramos gavėjų priskiriami ir 312 darbuotojų, kurie buvo atleisti prieš keturių mėnesių ataskaitinį laikotarpį arba po jo. Visi šie darbuotojai buvo atleisti po bendro pareiškimo apie planuojamą darbuotojų atleidimą 2015 m. rugsėjo 11 d. Galima nustatyti aiškų priežastinį ryšį su atleidimą ataskaitiniu laikotarpiu paskatinusiu įvykiu. Švedijos institucijos deklaravo, kad visi atleidimai buvo tos pačios atleidimo procedūros dalis, bet apie kai kuriuos atleidimus buvo pranešta tik ataskaitinio laikotarpio pabaigoje.

               11.Taigi, bendras reikalavimus atitinkančių paramos gavėjų skaičius yra 1 556.

               Darbuotojų atleidimo sąsaja su esminiais pasaulio prekybos sistemos struktūriniais pokyčiais dėl globalizacijos

               12.Siekdama įrodyti atleidimo iš darbo sąsają su esminiais pasaulio prekybos sistemos struktūriniais pokyčiais dėl globalizacijos, Švedija teigia, kad atleidimai vyko Ericsson telekomo aparatinės įrangos gamybos linijoje.

               13.Pastaraisiais metais Ericsson savo aparatinės įrangos gamybos ir kūrimo padalinius sutelkė daugiausia Azijoje, kur yra ne tik labiausiai augančios rinkos, bet ir lygiavertė kokybė gali būti pasiekta mažesnėmis sąnaudomis.

               14.Ernst & Young atliktas užsakomųjų paslaugų Europoje (anglų k. – Outsourcing in Europe) tyrimas
                  7
                parodė, kad gamybos ir kūrimo veiklos iškėlimas kitur pirmiausia matomas IT ir telekomunikacijų pramonės sektoriuose. Azija yra pagrindinė veiklos iškėlimo kitur kryptis.

               15.Ericsson paskelbtais duomenimis
                  8
               , bendrovė palaipsniui mažino darbuotojų Švedijoje skaičių (nuo 21 178 2005 m. iki 17 858 2014 m.), tačiau tuo pat metu jį gerokai didino visame pasaulyje (nuo 56 055 2005 m. iki 118 055 2014 m.) – Indijoje šiuo metu jos darbuotojų skaičius yra didžiausias.

               16.Švedijos profesinė sąjunga Unionen teigia, kad Ericsson vis dar samdo darbuotojus Europoje, bet tik tuos, kurių įgūdžiai yra visiškai kitokie. Aparatinės įrangos gamybos ir kūrimo įgūdžių turinčių darbuotojų bendrovė paprastai iš naujo neįdarbindavo
                  9
               . Bendrovės augimas šiuo metu paprastai vyksta kuriant programinę įrangą. Nors tam tikra programinė įranga kuriama ir Europoje, didžiausia šio sektoriaus augimo dalis tenka Azijai
                  10
               , kur Ericsson plečia savo veiklą
                  11
               .

               17.Iki šiol buvo pateikta 14 kitų paraiškų dėl EGF paramos NACE 2 red. 26 skyriaus sektoriui, iš kurių 11 buvo pagrįstos su prekyba susijusia globalizacija, o 3 – pasauline finansų ir ekonomikos krize
                  12
               .

               Darbuotojų atleidimą ir darbo veiklos nutraukimą lemiantys įvykiai

               18.Šiuos atleidimus nulėmę įvykiai yra dalinis ar visiškas bevielio telekomo aparatinės įrangos gamybos linijų uždarymas įvairiose Ericsson gamybos padalinių vietose Švedijoje (Boras, Karlskrona, Kista / Stokholmas, Kumla, Linkopingas ir Geteborgas) ir visos gamyklos uždarymas Katrinholmo mieste.

               19.Susidūrusi su augimo stagnacija ir stipresne Azijos gamintojų konkurencija bendrovė Ericsson mažino telekomo aparatinės įrangos gamybą – šis procesas pradėtas beveik prieš du dešimtmečius. Bendrovė pardavė visą mobiliųjų telefonų kūrimo ir gamybos liniją savo konkurentui Sony 2012 m. vasario mėn. Likusias aparatinės įrangos gamybos linijas Ericsson telkia Azijoje esančiose gamybos vietose.

               20.Todėl per pirmus šešis 2015 m. mėnesius Ericsson pranešė apie 1611 darbo vietų praradimą septyniose gamybos vietose Švedijoje. Kai kurie darbuotojai jau pasiekė pensinį amžių, todėl jie nėra įtraukti į atleistų darbuotojų, kai užimtumas nutrūksta pirma laiko, skaičių. Todėl Švedija pranešė apie 1556 atleistus darbuotojus. 2015 m. rugsėjo 11 d. Ericsson raštu pranešė Švedijos institucijoms apie numatomus kolektyvinius atleidimus.

               Tikėtinas darbuotojų atleidimo poveikis vietos, regiono ar šalies ekonomikai ir užimtumui

               21.Tikėtinas atleidimų poveikis vietos ir regiono darbo rinkoms įvairiuose regionuose labai skiriasi. Iš pirmo žvilgsnio poveikis gali atrodyti nežymus, ypač tankiai gyvenamose vietovėse. Vis dėlto bendresne prasme visi regionai susiduria su problema, kai santykinai didelė panašaus išsilavinimo ir patirties vyresnio amžiaus darbuotojų grupė atleidžiama iš darbo tuo pačiu metu. Dauguma šių darbuotojų po atleidimo neturi vietinei darbo rinkai tinkamų įgūdžių. Įgūdžių neatitikimas ypač matomas Kistoje – miestelyje, kur atleidimų skaičius buvo didžiausias (762 darbuotojai). Nors Kista yra Didžiojo Stokholmo teritorijoje – regione, kurio ekonomika yra labai dinamiška, nedarbas žemas, daug darbo vietų, daugiau kaip 400 atleistų darbuotojų paraiškos EGF finansavimui pateikimo metu vis dar buvo bedarbiai. Tokio didelio labai panašaus išsilavinimo ir patirties vyresnio amžiaus darbuotojų skaičiaus kvalifikacijos kėlimas arba perkvalifikavimas yra didelis iššūkis vietos valdžios institucijoms. Tam tikruose regionuose, pvz., Karlskronoje, didelis naujai atvykusių migrantų skaičius sukėlė papildomą įtampą vietos darbo rinkoje.

               22.Arbetsförmedlingen (Švedijos valstybinė užimtumo tarnyba, VUT) atliko paveiktų regionų darbo rinkos analizę ir aptarė poreikius su vietos valdžios institucijomis ir profesinėmis sąjungomis. Po to Švedijos vyriausybė nutarė sutelkti galimą EGF paramą Kistos, Katrinholmo ir Kumlos vietovėse, nes jose iššūkiai yra didžiausi. Tačiau kitose gamybos vietose atleistiems darbuotojams taip pat bus pasiūlyta individuali pagalba.

               23.Atleisti buvo ir darbininkai (vadinamieji mėlynų apykaklių darbuotojai), ir vadovaujantys (vadinamieji baltų apykaklių) darbuotojai. Darbininkų paklausa darbo rinkoje tradicinės gamybos pramonėje yra palyginti nedidelė. Švedijos VUT mato potencialių galimybių šiems darbuotojams viešojo ar privačiojo sektoriaus paslaugų sferoje, tačiau tam reikės didelio masto perkvalifikavimo. Vadovaujančių darbuotojų padėtis yra kiek kitokia. Dauguma jų yra inžinieriai, specializavęsi telekomo aparatinės įrangos kūrime ir gamyboje, kai kurie jų – netgi Ericsson požiūriu unikaliose srityse. Inžinierių paklausa tebėra didelė, ypač IT sektoriuje (pirmiausia programavimo ir programinės įrangos kūrimo specialistų). Nors atleisti vadovaujantys darbuotojai apskritai atrodo labai susiję su IT sektoriumi, dauguma šių buvusių Ericsson darbuotojų neturi reikiamų įgūdžių. Švedijos VUT tikisi, kad personalizuotas mokymo programų paketas ir konsultuojamasis ugdymas padės daugeliui šių atleistų darbuotojų rasti naujų kokybiškų darbo vietų.

               Tiksliniai paramos gavėjai ir siūlomi veiksmai

               Tiksliniai paramos gavėjai

               24.Apskaičiuota, kad priemonėmis pasinaudos 918 atleistų darbuotojų. Šių darbuotojų pasiskirstymas pagal lytį, pilietybę ir amžių yra toks:

                        Kategorija

                        Tikslinių paramos gavėjų
                           skaičius

                        Lytis:

                        Vyrai:

                        643

                        (70,0 %)

                        Moterys:

                        275

                        (30,0 %)

                        Pilietybė:

                        ES piliečiai:

                        918

                        (100,0 %)

                        ne ES piliečiai:

                        0

                        (0 %)

                        Amžiaus grupė:

                        15-24 metų:

                        0

                        (0 %)

                        25-29 metų:

                        22

                        (2,4 %)

                        30-54 metų:

                        589

                        (64,2 %)

                        55-64 metų:

                        307

                        (33,4 %)

                        vyresni nei 64 m.:

                        0

                        (0 %)

               Siūlomų veiksmų tinkamumas

               25.Prie individualių poreikių pritaikytos paslaugos, kurios bus teikiamos atleistiems darbuotojams, apima toliau išvardytus veiksmus.

               A. Konsultavimas ir profesinis orientavimas.

               Išsamus vertinimas ir individualus planavimas. Šis registravimo procesas apima turimos patirties ir išsilavinimo vertinimą. EGF paramos gavėjų reikmėms jis paspartintas. Gali būti rengiama po kelis prie individualių poreikių pritaikytus susitikimus, be kita ko, su konsultacijas įsidarbinimo klausimais teikiančiomis bendrovėmis.

               Profesinis orientavimas. Įprasta Arbetsförmedlingen veikla bus derinama su EGF priemonėmis, pvz., bus individualiai padedama tiesiogiai susisiekti su galimais darbdaviais, taip pat rengiami motyvaciniai susirinkimai ir konferencijos, kuriuose bus pristatoma regiono darbo rinka. Tai bus ypač svarbu tiems tiksliniams darbuotojams, kurie mano, kad jų išsilavinimo nepakanka, kad jie galėtų užimti regione esančias laisvas darbo vietas. Bus siūloma tiek individuali, tiek grupinė veikla.

               Motyvacinis konsultuojamasis ugdymas ir karjeros planavimas. EGF paramos gavėjai gaus kognityvinės terapijos specialistų paslaugas jų motyvacijai sustiprinti. Be to, bus organizuojama keletas konferencijų. Šių konferencijų metu paramos gavėjai bus informuojami apie naujausius darbo rinkos pokyčius ir kviečiami aptarti reikiamus profesionalius techninius ir socialinius emocinius gebėjimus. Šių konferencijų tikslas yra suteikti darbo rinkos iššūkiams įveikti reikalingą motyvaciją. Minėtos priemonės yra prieinamos visiems tiksliniams paramos gavėjams, ypač vyresniems nei 50 metų.

               B. Globojamasis ir remiamas užimtumas ir reabilitacijos priemonės.

               Šios priemonės skirtos sveikatos sutrikimų ar negalią turintiems paramos gavėjams. Tokios priemonės gali būti asmens darbingumo įvertinimas, priemonės asmens darbingumui padidinti ar atkurti arba pagalbinių įtaisų, reikalingų darbo vietos sunkumams įveikti, įsigijimas ir mokymas jais naudotis.

               C. Švietimas ir mokymas.

               Švedijos VUT siūlo įvairių kursų konkrečioms tikslinėms grupėms.  EGF paramos gavėjams bus organizuojami ir papildomi specialiai parengti kursai. Tai apima akademinius kursus ir kitus 12 mėnesių trukmės ar ilgesnius labai specializuotus kursus. Be to, mokymo sutrikimų turintiems dalyviams bus pasiūlyta individuali parama (vertinama, kad apie 5 proc. lavinimo ir mokymo programose dalyvaujančių paramos gavėjų bus reikalinga speciali pagalba). Bus imamasi specialių priemonių tradicinėms su lytimi susijusioms kliūtims įveikti ir motyvuoti, pvz., vyrus paramos gavėjus rasti darbą sveikatos priežiūros sektoriuje. Išorės ekspertai, konsultuojantys būsimus verslininkus, rengs parengiamuosius kursus planuojantiems kurti verslą asmenims. Laikantis mokymosi visą gyvenimą principo EGF bendrai finansuojamų priemonių dalyviams bus suteikta ir galimybė įgyti kompetencijas dalyvaujant oficialiai įteisintose formaliojo ir savaiminio mokymosi programose.

               Bus organizuojamos stažuočių programos, suteikiančios galimybę suderinti praktinį mokymą su formaliojo švietimo programomis. Planuojamas glaudus bendradarbiavimas su Švedijos darbdavių IT sektoriaus organizacija.

               D. Išmokos ieškantiesiems darbo.

               Jos bus mokamos paramos gavėjams, kurie dalyvaus bet kurioje iš pirmiau nurodytų priemonių. Išmokos dydis priklausys nuo individualių veiksnių ir nuo priemonių trukmės. Yra trys skirtingi išmokų tipai – bendrųjų priemonių, stažuočių programų ir reabilitacijos priemonių dalyviams. Šių išmokų biudžetai apima kelionės išlaidų kompensavimą paramos gavėjams, kurių su darbo paieška susijusios kelionės išlaidos viršijo 600 SEK (maždaug 64 EUR) per mėnesį.

               26.Čia aprašyti siūlomi veiksmai yra aktyvios darbo rinkos priemonės, priskiriamos prie tinkamų finansuoti veiksmų, apibrėžtų EGF reglamento 7 straipsnyje. Šie veiksmai nepakeičia pasyvių socialinės apsaugos priemonių.

               27.Švedija pateikė reikiamą informaciją apie veiksmus, kurie atitinkamai įmonei privalomi pagal nacionalinės teisės aktus arba kolektyvines sutartis. Ji patvirtino, kad finansinė parama iš EGF nepakeis tokių veiksmų.

               28.Pasiūlytos priemonės prisidės prie tvaraus ekonomikos vystymosi. Pagal Švedijos aplinkosaugos kodeksą Arbetsförmedlingen yra įpareigota įtraukti aplinkosauginius aspektus į jos skelbiamus konkursus ir vykdomus veiksmus. Taigi pasiūlytos priemonės atitinka Švedijos aplinkosaugos kodeksą ir prisideda prie 16 Švedijos aplinkos kokybės tikslų įgyvendinimo.

               Biudžeto sąmata

               29.Numatomos bendros išlaidos sudaro 6 596 531 EUR, iš kurių prie individualių poreikių pritaikytoms paslaugoms skiriama 6 161 480 EUR, o išlaidų parengiamajai, valdymo, informavimo ir viešinimo, kontrolės ir ataskaitų teikimo veiklai – 435 051 EUR.

               30.Bendra iš EGF prašomos finansinės paramos suma yra 3 957 918 EUR (60 proc. visų išlaidų).

                        Veiksmai

                        Numatomas dalyvių skaičius

                        Numatytos vieno dalyvio išlaidos (suapvalinta)
                        (EUR)

                        Numatomos visos išlaidos

                        (EUR)

                        Prie individualių poreikių pritaikytos paslaugos (pagal EGF reglamento 7 straipsnio 1 dalies a ir c punktus)

                        Konsultavimas ir profesinis orientavimas (Jobbcoachning och ärendehantering)

                        918

                        1 202

                        1 103 545

                        Globojamasis ir remiamas užimtumas ir reabilitacijos priemonės (Skyddad och understödd sysselsättning och rehabilitering)

                        20

                        12 555

                        251 108

                        Lavinimas ir mokymas (Utbildning och omskolning)

                        463

                        5 868

                        2 716 884

                        Tarpinė suma (a):

                        Prie individualių poreikių pritaikytų paslaugų paketo procentinė dalis

                        –

                        4 071 537

                        (66,08 %)

                        Išmokos ir paskatos (veiksmai pagal EGF reglamento 7 straipsnio 1 dalies b punktą)

                        Išmoka darbo rinkos mokymo veiklos dalyviams (Utbildningsinsatser AUB, aktivitetsstöd)

                        102

                        11 904

                        1 214 194

                        Išmokos stažuočių programų dalyviams (Praktik, aktivitetsstöd)

                        80

                        8 183

                        654 660

                        Išmokos reabilitacijos programos Įvadas į darbą dalyviams (Introduktion till arbete KA, aktivitetsstöd)

                        10

                        22 109

                        221 089

                        Tarpinė suma (b):

                        Prie individualių poreikių pritaikytų paslaugų paketo procentinė dalis:

                        –

                        2 089 943

                        (33,92 %)

                         Veiksmai pagal EGF reglamento 7 straipsnio 4 dalį

                        Parengiamoji veikla

                        –

                        0

                        Valdymas

                        –

                        362 387

                        Informavimas ir viešinimas

                        –

                        21 498

                        Kontrolė ir ataskaitų teikimas

                        –

                        51 166

                        Tarpinė suma (c):

                        Bendrų išlaidų procentinė dalis:

                        –

                        435 051

                        (6,6 %)

                        Visos išlaidos (a + b + c):

                        –

                        6 596 531

                        EGF parama (60 proc. visų išlaidų)

                        –

                        3 957 918

               31.Lentelėje nurodytiems veiksmams, kaip ir veiksmams pagal EGF reglamento 7 straipsnio 1 dalies b punktą, skirtos išlaidos neviršija 35 proc. bendrų išlaidų, skirtų suderintam prie individualių poreikių pritaikytų paslaugų paketui. Švedija patvirtino, kad šie veiksmai taikomi su sąlyga, kad tiksliniai paramos gavėjai patys aktyviai dalyvaus darbo paieškos ar mokymosi veikloje.

               Išlaidų tinkamumo finansuoti laikotarpis

               32.Prie individualių poreikių pritaikytas paslaugas tiksliniams paramos gavėjams Švedija pradėjo teikti 2015 m. spalio 1 d. Todėl šių veiksmų išlaidos bus laikomos tinkamomis finansuoti EGF lėšomis nuo 2015 m. spalio 1 d. iki 2018 m. kovo 31 d.

               33.Pirmąsias administracines išlaidas, susijusias su EGF įgyvendinimu, Švedija patyrė 2015 m. spalio 1 d. Todėl parengiamosios, valdymo, informavimo ir viešinimo, kontrolės ir ataskaitų teikimo veiklos išlaidos laikomos tinkamomis finansuoti iš EGF finansinės paramos nuo 2015 m. spalio 1 d. iki 2018 m. rugsėjo 30 d.

               Nacionalinių ar Sąjungos fondų lėšomis finansuojamų veiksmų papildomumas

               34.Nacionalinio išankstinio finansavimo arba bendro finansavimo šaltinis yra Arbetsförmedlingen biudžetas. Ericsson ar viena iš socialinės apsaugos organizacijų taip pat gali prisidėti prie tam tikrų projekto iniciatyvų, pakeisdamos kai kurias Arbetsförmedlingen lėšas.

               35.Švedija patvirtino, kad pirmiau nurodytos EGF finansuojamos priemonės nebus remiamos pagal kitas Sąjungos finansines priemones.

               Tvarka, pagal kurią buvo konsultuotasi su tiksliniais paramos gavėjais ar jų atstovais arba socialiniais partneriais, vietos ar regiono valdžios institucijomis

               36.Švedija nurodė, kad suderintas prie individualių poreikių pritaikytų paslaugų paketas buvo parengtas konsultuojantis su tiksliniais paramos gavėjais ir jų atstovais bei vietos viešojo sektoriaus organizacijomis. Pranešusi apie atleidimus Arbetsförmedlingen susitiko su Ericsson, vietos valdžios institucijų, įvairių profesinių sąjungų ir įdarbinimo agentūrų atstovais visose bendrovės vykdomos veiklos vietose, kur vyko kolektyviniai atleidimai iš darbo. Visose vietose surengti praktiniai seminarai su vietos profesinių sąjungų atstovais siekiant aptarti galimą paraišką EGF ir nustatyti atitinkamą numatomų siūlyti priemonių paketą.

               Valdymo ir kontrolės sistemos

               37.Paraiškoje pateiktas valdymo ir kontrolės sistemos aprašas, kuriame nurodyta susijusių įstaigų atsakomybė. Švedija pranešė Komisijai, kad finansinę paramą valdys tarnyba Arbetsförmedlingen, kuri oficialiai paskirta už valdymą ir mokėjimus atsakinga institucija. Projekto sąskaitas nagrinės Vidaus audito skyrius – atskira įstaiga prie Arbetsförmedlingen valdybos. Jo užduotis – nagrinėti VUT taikomą vidinės kontrolės ir patikros tvarką, siūlyti patobulinimus ir teikti konsultacijas bei paramą valdybai ir generaliniam direktoriui. Bus reguliariai atliekamas projekto auditas.

               Susijusios valstybės narės įsipareigojimai

               38.Švedija pateikė visas būtinas garantijas, kad:

               –bus laikomasi vienodo požiūrio ir nediskriminavimo principo suteikiant galimybę naudotis siūlomais veiksmais ir juos įgyvendinant;

               –laikytasi nacionalinės ir ES teisės aktuose nustatytų su kolektyviniu atleidimu susijusių reikalavimų;

               –Ericsson tęsė veiklą po darbuotojų atleidimo, įvykdė teisinius reikalavimus, reglamentuojančius darbuotojų atleidimą, ir atitinkamai pasirūpino savo darbuotojais;

               –siūlomi veiksmai nebus finansiškai remiami iš kitų Sąjungos fondų ar pagal kitas finansines priemones ir bus išvengta bet kokio dvigubo finansavimo;

               –siūlomi veiksmai papildys struktūrinių fondų lėšomis finansuojamus veiksmus;

               –finansinė parama iš EGF atitiks procedūrines ir materialines Sąjungos taikomas valstybės pagalbos taisykles.

               POVEIKIS BIUDŽETUI

               Biudžeto pasiūlymas

               39.EGF lėšų didžiausia metinė suma neviršija 150 mln. EUR (2011 m. kainomis), kaip nustatyta 2013 m. gruodžio 2 d. Tarybos reglamento (ES, Euratom) Nr. 1311/2013, kuriuo nustatoma 2014–2020 m. daugiametė finansinė programa
                  13
               , 12 straipsnyje.

               40.Išnagrinėjusi paraišką pagal taikytinas EGF reglamento 13 straipsnio 1 dalies sąlygas ir atsižvelgusi į tikslinių paramos gavėjų skaičių, siūlomus veiksmus ir numatytas išlaidas, Komisija siūlo mobilizuoti iš EGF 3 957 918 EUR sumą, atitinkančią 60 proc. siūlomų veiksmų bendrų išlaidų, kad būtų suteikta finansinė parama pagal pateiktą paraišką.

               41.Siūlomą sprendimą mobilizuoti EGF lėšas bendrai priims Europos Parlamentas ir Taryba, kaip nustatyta 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo
                  14
                13 punkte.

               Susiję teisės aktai

               42.Komisija, pateikdama šį pasiūlymą dėl sprendimo mobilizuoti EGF lėšas, Europos Parlamentui ir Tarybai taip pat pateikia pasiūlymą pervesti 3 957 918 EUR sumą į atitinkamą biudžeto eilutę.

               43.Kartu su šiuo pasiūlymu dėl sprendimo mobilizuoti EGF lėšas Komisija priima sprendimą dėl finansinės paramos kaip įgyvendinimo aktą, kuris įsigalioja tą dieną, kai Europos Parlamentas ir Taryba priima siūlomą sprendimą mobilizuoti EGF lėšas.

               Pasiūlymas

               EUROPOS PARLAMENTO IR TARYBOS SPRENDIMAS

               dėl Europos prisitaikymo prie globalizacijos padarinių fondo lėšų mobilizavimo
                  (Švedijos paraiška EGF/2016/002 SE/Ericsson)

               EUROPOS PARLAMENTAS IR EUROPOS SĄJUNGOS TARYBA,

               atsižvelgdami į Sutartį dėl Europos Sąjungos veikimo,

               atsižvelgdami į 2013 m. gruodžio 17 d. Europos Parlamento ir Tarybos reglamentą (ES) Nr. 1309/2013 dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006
                  15
               , ypač į jo 15 straipsnio 4 dalį,

               atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo
                  16
               , ypač į jo 13 punktą,

               atsižvelgdami į Europos Komisijos pasiūlymą,

               kadangi:

               (1)Europos prisitaikymo prie globalizacijos padarinių fondo (toliau – EGF) tikslas – teikti paramą atleistiems darbuotojams ir savarankiškai dirbantiems asmenims, nutraukusiems darbo veiklą dėl su globalizacija susijusių esminių pasaulio prekybos sistemos struktūrinių pokyčių, atsiradusių dėl tebesitęsiančios pasaulinės finansų ir ekonomikos krizės arba dėl naujos pasaulinės finansų ir ekonomikos krizės, ir padėti jiems vėl integruotis į darbo rinką;

               (2)EGF didžiausia metinė suma neviršija 150 mln. EUR (2011 m. kainomis), kaip nustatyta Tarybos reglamento (ES, Euratom) Nr. 1311/2013
                  17
                12 straipsnyje;

               (3)2016 m. kovo 31 d. Švedija pateikė paraišką mobilizuoti EGF lėšas dėl Ericsson (Telefonaktiebolaget LM Ericsson) vykdomo atleidimo iš darbo Švedijoje.  Paraiška buvo papildyta papildoma informacija pagal Reglamento (ES) Nr. 1309/2013 8 straipsnio 3 dalį. Paraiška atitinka EGF finansinės paramos sumai nustatyti taikomus reikalavimus, kaip nustatyta Reglamento (ES) Nr. 1309/2013 13 straipsnyje;

               (4)todėl iš EGF turėtų būti mobilizuota 3 957 918 EUR suma finansinei paramai pagal Švedijos pateiktą paraišką suteikti;

               (5)siekiant kuo greičiau mobilizuoti EGF lėšas, šis sprendimas turėtų būti taikomas nuo jo priėmimo dienos,

               PRIĖMĖ ŠĮ SPRENDIMĄ:

               1 straipsnis

               2016 finansinių metų Sąjungos bendrajame biudžete Europos prisitaikymo prie globalizacijos padarinių fondo lėšos mobilizuojamos siekiant skirti 3 957 918 EUR įsipareigojimų ir mokėjimų asignavimų sumą.

               2 straipsnis

               Šis sprendimas įsigalioja jo paskelbimo Europos Sąjungos oficialiajame leidinyje dieną. Jis taikomas nuo [jo priėmimo datos]*.

                  18Priimta Briuselyje

                  Europos Parlamento vardu
                        Tarybos vardu

                  Pirmininkas
                        Pirmininkas

                     (1)
                  OL L 347, 2013 12 20, p. 855.

                     (2)
                  Pagal EGF reglamento 3 straipsnį.

                     (3)
                  2012 m. lapkričio 8 d. Komisijos reglamentas (ES) Nr. 1046/2012, kuriuo įgyvendinamos Europos Parlamento ir Tarybos reglamento (EB) Nr. 1059/2003 dėl bendro teritorinių statistinių vienetų klasifikatoriaus (NUTS) nustatymo nuostatos dėl naujojo regionų suskirstymo laiko eilučių perdavimo (OL L 310, 2012 11 9, p. 34).

                     (4)
                  OL L 393, 2006 12 30, p. 1.

                     (5)
                  Laikantis Reglamento (ES) Nr. 1309/2013 7 straipsnio ketvirtos pastraipos nuostatų.

                     (6)
                  1998 m. liepos 20 d. Tarybos direktyva 98/59/EB dėl valstybių narių įstatymų, susijusių su kolektyviniu atleidimu iš darbo, suderinimo (OL L 225, 1998 8 12, p. 16).

                     (7)

                     http://www.ey.com/Publication/vwLUAssets/Outsourcing_in_Europe_2013/$FILE/EY-outsourcing-survey.pdf

                     (8)

                     Tenyearsummary.html

                     Tenyearsummary.html

                     (9)

                     http://unionenopinion.se/analyser/varsel-pa-ericsson-och-sony-mobile-vad-hander-i-telekombranschen-egentligen/

                     (10)

                     http://cio.idg.se/2.1782/1.630340/sa-sourcar-svenska-cio-er-2015

                     (11)

                     http://www.forbes.com/sites/greatspeculations/2015/08/19/ericsson-can-overcome-challenges-in-the-mobile-infrastructure-business/#77e6e5cb128d

                     (12)

                     http://ec.europa.eu/social/BlobServlet?docId=4558&langId=lt

                     (13)
                  OL L 347, 2013 12 20, p. 884.

                     (14)
                  OL C 373, 2013 12 20, p. 1.

                     (15)
                  OL L 347, 2013 12 20, p. 855.

                     (16)
                  OL C 373, 2013 12 20, p. 1.

                     (17)
                  Tarybos reglamentas (ES, Euratom) Nr. 1311/2013, kuriuo nustatoma 2014–2020 m. daugiametė finansinė programa (OL L 347, 2013 12 20, p. 884).

                     (18)
                   Datą įrašo Parlamentas prieš paskelbiant OL.


Svarbus teisinis pranešimas

|

52004PC0512

Pasiūlymas Tarybos sprendimas iš dalies keičiantis Sprendimą 1999/847/EB pratęsiant Bendrijos veiklos programą pilietinės saugos srityje  /* KOM/2004/0512 galutinis - CNS 2004/0162 */

	Briuselis, 20.07.2004KOM(2004)512 galutinis2004/0162(CNS)PasiūlymasTARYBOS SPRENDIMASiš dalies keičiantis Sprendimą 1999/847/EB pratęsiant Bendrijos veiklos programą pilietinės saugos srityje(pateikta Komisijos)AIŠKINAMASIS MEMORANDUMAS1. 1999 m. gruodį Tarybos sprendimu 1999/847/EB[1] buvo priimta antroji Bendrijos veiklos programa pilietinės saugos srityje. Jos tikslas yra užtikrinti geresnę žmonių, aplinkos ir nuosavybės apsaugą visoje Bendrijoje stichinių nelaimių ir technologinių avarijų atvejais. Šioje programoje yra numatoma daug projektų, pasikeitimų ekspertais, seminarų ir kitos veiklos, paremtos bendradarbiavimu ir valstybių narių pilietinės saugos tarnybų tarpusavio pagalba. Veiklos programa remia ir papildo valstybių narių pastangas nacionaliniu, regioniniu ir vietos lygiu. Dabartinės programos kontekste Komisija pagrindinį dėmesį sutelkia į keletą svarbių projektų, turinčių didesnį poveikį Europos mastu. Ypatingas dėmesys buvo skiriamas keletui svarbių projektų, susijusių su prevencija, visuomenės informavimu, krizių valdymu, katastrofų medicina ir įvairių savo vietovėje veiklą vykdančių savanoriškų asociacijų tinklo kūrimu.2. Praėjusiais metais keletas įvykių – tanklaivio Prestige avarija, 2003 m. vasarą siautėję miškų gaisrai ir 2003 m. pabaigoje kilę potvyniai Prancūzijos pietuose – parodė, kad reikia pradėti veikti Europos mastu. Su šių nelaimių padariniais kartu kovojo keletas valstybių narių. Taip buvo parodyta, kad yra būtini bendras pasirengimas ir abipusė informacija. Be to, ES piliečius reikia geriau informuoti apie galimas nelaimes ir apie tai, kaip jie į tai turėtų reaguoti. Su jaunų žmonių apmokymu susiję projektai buvo ypatingai sėkmingi.3. Kadangi dabartinė Bendrijos veiksmų programa pilietinės saugos srityje baigiasi 2004 m. gruodžio 31 d., buvo pasiūlyta ją pratęsti dar dvejiems metams: nuo 2005 m. sausio iki 2006 m. gruodžio.2004/0162(CNS)PasiūlymasTARYBOS SPRENDIMASiš dalies keičiantis Sprendimą 1999/847/EB pratęsiant Bendrijos veiklos programą pilietinės saugos srityje(Tekstas svarbus EEE)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 308 straipsnį,atsižvelgdama į Komisijos pasiūlymą[2],atsižvelgdama į Europos Parlamento nuomonę[3],kadangi:1999 m. gruodžio 9 d. Tarybos sprendime 1999/847/EB, sukuriančiame Bendrijos veiklos programą civilinės saugos srityje[4], numatomi Bendrijos veiksmai prieš stichines ir žmogaus sukeltas nelaimes sausumoje ar vandenyje prevencijos, pasirengimo ir reakcijos srityje, laikotarpiui nuo 2000 m. sausio 1 d. iki 2004 m. gruodžio 31 d.Neseni įvykiai, kaip antai potvyniai Vidurio ir Rytų Europoje 2002 m. vasarą, tanklaivio Prestige avarija Ispanijoje 2002 m. lapkritį bei sausra ir didžiuliai miškų gaisrai Pietų Europoje 2003 m. vasarą parodė, kad reikėtų pratęsti veiksmus, Bendrijos mastu vykdomus pilietinės saugos srityje pagal Sprendimą 1999/847/EB.Tam, kad būtų išvengta spragų tarp Sprendimo 1999/847/EB galiojimo pabaigos ir naujo teisinio pagrindo taikymo dienos, Sprendimu 1999/847/EB įkurta veiksmų programa turi būti pratęsta dar dvejiems metams.Dėl to reikia atitinkamai iš dalies pakeisti Sprendimą 1999/847/EB,PRIĖMĖ ŠĮ SPRENDIMĄ:1 straipsnisSprendimas 1999/847/EB iš dalies keičiamas taip:a) 1 straipsnio 1 dalyje „2004 m. gruodžio 31 d.“ pakeičiama į „2006 m. gruodžio 31 d.“;b) 2 straipsnio 3 dalies pirma pastraipa keičiama taip:„Šiai programai įgyvendinti skirta finansinė orientacinė suma yra 7,5 milijonų eurų laikotarpiui nuo 2000 m. sausio 1 d. iki 2004 m. gruodžio 31 d. ir 4,8 milijonų eurų laikotarpiui nuo 2005 m. sausio 1 d. iki 2006 m. gruodžio 31 d.“2 straipsnisŠis sprendimas skirtas valstybėms narėms.Priimta Briuselyje,Tarybos varduPirmininkasLEGISLATIVE FINANCIAL STATEMENT+++++ TABLE +++++1. BUDGET LINE(S) + HEADING(S)07 03 06 012. OVERALL FIGURES2.1. Total allocation for action (Part B): € 4.8 million2.2. Period of application: 2005 - 20062.3. Overall multi annual estimate of expenditure:(a) Schedule of commitment appropriations/payment appropriations (financial intervention) (see point 6.1.1)€ million (to three decimal places)+++++ TABLE +++++(b) Technical and administrative assistance and support expenditure (see point 6.1.2)+++++ TABLE ++++++++++ TABLE +++++(c) Overall financial impact of human resources and other administrative expenditure(see points 6.2 and 6.3)+++++ TABLE ++++++++++ TABLE +++++2.4. Compatibility with financial programming and financial perspective[X] Proposal is compatible with existing financial programming.[…] Proposal will entail reprogramming of the relevant heading in the financial perspective.[…] Proposal may require application of the provisions of the Interinstitutional Agreement.2.5. Financial impact on revenue:[X] Proposal has no financial implications (involves technical aspects regarding implementation of a measure)OR[…] Proposal has financial impact – the effect on revenue is as follows:3. BUDGET CHARACTERISTICS+++++ TABLE +++++4. LEGAL BASISCouncil Decision of 9 December 1999 establishing a Community Action Programme in the field of civil protection (1999/847/EC) , OJ L 327, 21.12.1999, p. 53.5. DESCRIPTION AND GROUNDS5.1. Need for Community intervention5.1.1. Objectives pursuedRecent emergencies such as the floods in Southern France in 2002, the heat wave and extensive forest fires in southern Europe in the summer of 2003 and the terrorist attack in Madrid in March 2004 as well as the earthquakes in Algeria, Iran and Morocco show that there is a need to continue the action undertaken in the field of civil protection.A global evaluation of the three current instruments, Civil Protection Action Programme, Community Mechanism and Marine Pollution framework, is ongoing in order to identify possible future areas for common action in this field. This may result in a new instrument which will cover the period 2007-2013.Therefore, considering that the current Community action programme expires on 31 December 2004 it needs to be extended for a period of two year until 31 December 2006.The Civil Protection Action Programme “is intended to support and supplement Member States' efforts at national, regional and local levels for the protection of persons, property and in so doing environment, in the event of natural and technological disasters, without prejudice to the internal division of competence in Member States. The aim is also to facilitate cooperation, exchange of experience and mutual assistance between Member States in this field.”It aims at the enhancement of civil protection capabilities of Member States, EEA and candidate countries for dealing with disasters, and in particular:-  prevention, forecasting, detection, preparedness for response and immediate aftercare, and analysis of the socioeconomic implications of disasters,-  workshops, training courses, exchange and secondment of experts, and exercises intended to stimulate civil protection cooperation,-  actions and pilot projects to increase capacity, speed and efficiency in emergency situations and support, information and awareness-raising activities including conferences with a civil protection theme,-  mobilisation of experts to reinforce and assist Member States or third countries facing natural disasters or technological accidents,This proposal on the table will provide the extension of current Civil Protection Action Programme for the years 2005-2006.5.2. Action envisaged and budget intervention arrangementsAfter the adoption of the decision the Commission will establish the rolling plan for the twoyears, 2005-2006, and subsequently launch Call for proposals.The actions covered by the present legislative proposal are carried out in accordance with the Council Regulation (EC, Euratom) No 1605/2002 of 25 June 2002 on the Financial Regulation applicable to the general budget of the European Communities.5.3. Methods of implementationThe programme is managed directly by the Commission through Call for proposals and accompanying measures.6. IMPACT ON STAFF AND ADMINISTRATIVE EXPENDITURE6.1. Impact on human resources+++++ TABLE +++++6.2. Overall financial impact of human resources+++++ TABLE +++++The amounts are total expenditure for twelve months.6.3. Other administrative expenditure deriving from the action+++++ TABLE +++++The amounts are total expenditure for twelve months.1 Specify the type of committee and the group to which it belongs.+++++ TABLE +++++All administrative and Human Resources requirements will be covered from within the Budget allocates to the managing DG’s in the framework of the annual allocation procedure.7. FOLLOW-UP AND EVALUATION7.1. Follow-up arrangementsA global evaluation of the three current instruments, Civil Protection Action Programme, Mechanism and Marine Pollution framework is ongoing in order to identify possible future areas for common action in this field.For the future the Commission is considering the possibility to streamline the three instruments into one single framework.8. ANTI-FRAUD MEASURESThe proposed activities only consist of grants and expenditure on expert meetings. The latter will be subject to the Commission’s usual control mechanisms and therefore there is no need for supplementary anti-fraud measures.[1] OL L 327, 1999 12 21, p. 53 – 57.[2][3][4] OL L 327, 1999 12 21, p. 53.


Svarbus teisinis pranešimas

|

52009PC0241

Pasiūlymas Tarybos sprendimas dėl bifentrino neįtraukimo į Tarybos direktyvos 91/414/EEB I priedą ir augalų apsaugos produktų, kurių sudėtyje yra šios medžiagos, registracijos panaikinimo  /* KOM/2009/0241 galutinis */

	[pic] | EUROPOS BENDRIJŲ KOMISIJA |Briuselis, 25.5.2009KOM(2009) 241 galutinisPasiūlymasTARYBOS SPRENDIMASdėl bifentrino neįtraukimo į Tarybos direktyvos 91/414/EEB I priedą ir augalų apsaugos produktų, kurių sudėtyje yra šios medžiagos, registracijos panaikinimo(PATEIKTA KOMISIJOS)AIŠKINAMASIS MEMORANDUMASPridedamas Tarybos sprendimo pasiūlymas yra susijęs su veikliosios medžiagos bifentrino neįtraukimu į Tarybos direktyvos 91/414/EEB leidžiamų medžiagų sąrašą (I priedą) ir augalų apsaugos produktų, kurių sudėtyje yra šios medžiagos, atšaukimu. Pasiūlymas dėl neįtraukimo grindžiamas keletu problemų, nustatytų atliekant šios veikliosios medžiagos vertinimą.Tarybos direktyvoje 91/414/EEB nustatoma darni augalų apsaugos produktų registravimo ir teikimo rinkai sistema. Veikliosios medžiagos, skirtos naudoti kaip augalų apsaugos produktai, yra vertinamos ir registruojamos Bendrijos lygmeniu ir yra išvardytos direktyvos I priede. Atskirus augalų apsaugos produktus, kurių sudėtyje yra veikliųjų medžiagų, vertina ir registruoja valstybės narės, laikydamosi suderintų taisyklių.Pirmiausia pramonės atstovų pateiktus duomenis įvertino ataskaitą rengianti valstybė narė, šiuo atveju Prancūzija, kuri pateikė vertinimo ataskaitos projektą. Europos maisto saugos tarnyba surengė pirmojo vertinimo tarpusavio peržiūrą ir 2008 m. rugsėjo 30 d. pateikė Komisijai bifentrino keliamos rizikos vertinimo išvadas.Vertinant šią veikliąją medžiagą, nustatyta tam tikrų problemų. Visų pirma, remiantis duomenimis, kuriuos pranešėjas pateikė laikydamasis teisės aktais nustatytų terminų, nebuvo galima įvertinti galimo požeminio vandens užteršimo pagrindiniu irimo dirvožemyje produktu (TFP rūgštimi). Be to, susirūpinta, kad gali būti nepakankamai įvertinta rizika vartotojams dėl to, kad turimų duomenų apie liekanas kiekis yra ribotas ir trūksta tyrimų apie šių dviejų bifentriną sudarančių izomerų metabolizmo modelį. Kalbant apie ekotoksikologiją, neįrodyta, kad dėl rizikos vandens stuburiniams medžiagą būtų priimtina naudoti, nes lieka neaiškus veikliosios medžiagos bioakumuliacijos žuvyse poveikis. Be to, nustatyta didelė rizika žinduoliams (ilgalaikė rizika ir antrinis apnuodijimas), sliekams (ilgalaikė rizika) ir netiksliniams vietos nariuotakojams, tuo tarpu rizikai netiksliniams augalams ir netiksliniams dirvožemio makroorganizmams skirta nepakankamai dėmesio.2009 m. kovo 12 d. sprendimo dėl neįtraukimo projektas buvo pateiktas Maisto grandinės ir gyvūnų sveikatos nuolatiniam komitetui, kuriame:-  15 valstybių narių (164 balsai) balsavo už;-  9 valstybės narės (132 balsai) balsavo prieš;-  3 valstybės narės (49 balsai) susilaikė.Komitetas nuomonės nepateikė. Todėl pagal Direktyvos 91/414/EEB 19 straipsnį ir kaip numatyta Tarybos sprendimo 1999/468/EB 5 straipsnyje Komisija turi pateikti Tarybai pasiūlymą dėl priemonių, kurių reikia imtis; o Taryba kvalifikuota balsų dauguma turi priimti sprendimą per tris mėnesius.Sprendimo projektui netaikoma Europos Parlamento teisė į parlamentinę analitinę priežiūrą (Tarybos sprendimo 1999/468/EB 8 straipsnis).PasiūlymasTARYBOS SPRENDIMASdėl bifentrino neįtraukimo į Tarybos direktyvos 91/414/EEB I priedą ir augalų apsaugos produktų, kurių sudėtyje yra šios medžiagos, registracijos panaikinimo(Tekstas svarbus EEE)EUROPOS SĄJUNGOS TARYBA,atsižvelgdama į Europos bendrijos steigimo sutartį,atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką[1], ypač į jos 8 straipsnio 2 dalies ketvirtą pastraipą,kadangi:(1) Direktyvos 91/414/EEB 8 straipsnio 2 dalyje yra nustatyta, kad valstybė narė gali per 12 metų nuo pranešimo apie tą direktyvą leisti teikti rinkai augalų apsaugos produktus, kurių sudėtyje yra veikliųjų medžiagų, neįrašytų į tos direktyvos I priedą, ir kurie jau dvejus metus nuo pranešimo apie tą direktyvą dienos yra rinkoje, kol šios medžiagos laipsniškai tiriamos pagal darbo programą.(2) Komisijos reglamentuose (EB) Nr. 451/2000[2] ir (EB) Nr. 1490/2002[3] nustatytos Direktyvos 91/414/EEB 8 straipsnio 2 dalyje nurodytos darbo programos išsamios trečiojo etapo įgyvendinimo taisyklės ir nustatytas veikliųjų medžiagų, kurias reikia įvertinti dėl to, ar reikia įtraukti į Direktyvos 91/414/EEB I priedą, sąrašas. Tame sąraše yra bifentrinas.(3) Bifentrino poveikis žmonių sveikatai ir aplinkai pranešėjų pasiūlytomis naudojimo paskirtimis buvo įvertintas pagal Reglamentuose (EB) Nr. 451/2000 ir (EB) Nr. 1490/2002 išdėstytas nuostatas. Be to, šiais reglamentais skiriamos ataskaitas rengiančios valstybės narės, kurios pagal Reglamento (EB) Nr. 1490/2002 10 straipsnio 1 dalį Europos maisto saugos tarnybai (toliau – EMST) privalo pateikti atitinkamas vertinimo ataskaitas ir rekomendacijas. Prancūzija buvo paskirta bifentrino ataskaitą rengiančia valstybe nare, o visa atitinkama informacija buvo pateikta 2005 m. gruodžio 15 d.(4) EMST vertinimo darbo grupės posėdyje EMST ir valstybės narės kartu peržiūrėjo šią vertinimo ataskaitą ir 2008 m. rugsėjo 30 d. Komisijai pateikė kaip EMST išvadas dėl veikliosios medžiagos pesticido bifentrino rizikos vertinimo tarpusavio peržiūros[4]. Šią ataskaitą valstybės narės ir Komisija persvarstė Maisto grandinės ir gyvūnų sveikatos nuolatiniame komitete ir 2009 m. kovo 12 d. pateikė kaip Komisijos bifentrino peržiūros ataskaitą.(5) Vertinant šią veikliąją medžiagą nustatyta tam tikrų problemų. Visų pirma, remiantis duomenimis, kuriuos pranešėjas pateikė laikydamasis teisės aktais nustatytų terminų, nebuvo galima įvertinti galimo požeminio vandens užteršimo pagrindiniu irimo dirvožemyje produktu ( TFP rūgštimi ). Be to, susirūpinta, kad gali būti nepakankamai įvertinta rizika vartotojams dėl to, kad turimų duomenų apie liekanas kiekis yra ribotas ir trūksta tyrimų apie šių dviejų bifentriną sudarančių izomerų metabolizmo modelį. Kalbant apie ekotoksikologiją, neįrodyta, kad dėl rizikos vandens stuburiniams medžiagą būtų priimtina naudoti, nes lieka neaiškus veikliosios medžiagos bioakumuliacijos žuvyse poveikis. Be to, nustatyta didelė rizika žinduoliams (ilgalaikė rizika ir antrinis apnuodijimas), sliekams (ilgalaikė rizika) ir netiksliniams vietos nariuotakojams, tuo tarpu rizikai netiksliniams augalams ir netiksliniams dirvožemio makroorganizmams skirta nepakankamai dėmesio. Todėl remiantis turima informacija buvo neįmanoma padaryti išvados, kad bifentrinas atitiko medžiagų įtraukimo į Direktyvos 91/414/EEB I priedą kriterijus.(6) Komisija paragino pranešėją pateikti pastabų apie tarpusavio peržiūros rezultatus ir nurodyti, ar jis ketina toliau pritarti, kad ši medžiaga būtų įtraukta į priedą. Pranešėjas pateikė pastabų, jos buvo atidžiai išnagrinėtos. Tačiau, nepaisant pranešėjo pateiktų argumentų, nustatyta, kad minėtos problemos negali būti išspręstos, o atlikus vertinimus remiantis pateikta ir EMST ekspertų posėdyje įvertinta informacija paaiškėjo, kad negalima tikėtis, kad augalų apsaugos produktai, kurių sudėtyje yra bifentrino, siūlomomis naudojimo sąlygomis iš esmės atitiktų Direktyvos 91/414/EEB 5 straipsnio 1 dalies a ir b punktuose nustatytus reikalavimus.(7) Todėl bifentrinas neturėtų būti įtrauktas į Direktyvos 91/414/EEB I priedą.(8) Reikėtų imtis priemonių siekiant užtikrinti, kad galiojanti augalų apsaugos produktų, kurių sudėtyje yra bifentrino, registracija per nustatytą laikotarpį būtų panaikinta, nebūtų atnaujinama ir kad nebūtų registruojami nauji produktai.(9) Valstybės narės suteikiamas lengvatinis laikotarpis turimoms augalų apsaugos produktų, kuriuose yra bifentrino, atsargoms sunaikinti, sandėliuoti, teikti rinkai ir sunaudoti turėtų būti ne ilgesnis kaip dvylika mėnesių, kad turimas atsargas būtų galima naudoti dar vieną auginimo sezoną, užtikrinant, kad ūkininkai galės naudoti augalų apsaugos produktus, kurių sudėtyje yra bifentrino, 18 mėnesių nuo šio sprendimo priėmimo.(10) Šiuo sprendimu neapribojama galimybė teikti paraiškas pagal Direktyvos 91/414/EEB 6 straipsnio 2 dalies, kurios išsamios įgyvendinimo taisyklės nustatytos Komisijos reglamentu (EB) Nr. 33/2008[5], nuostatas, siekiant įtraukti bifentriną į tos direktyvos I priedą.(11) Maisto grandinės ir gyvūnų sveikatos nuolatinis komitetas nepateikė nuomonės per Komiteto pirmininko nustatytą terminą,PRIĖMĖ ŠĮ SPRENDIMĄ:1 straipsnisVeiklioji medžiaga bifentrinas nėra įtraukiama į Direktyvos 91/414/EEB I priedą.2 straipsnisValstybės narės užtikrina, kad:a) augalų apsaugos produktų, kurių sudėtyje yra bifentrino, registracija būtų panaikinta iki [...NURODYTI DATĄ – 6 MĖN. NUO ŠIO SPRENDIMO PRIĖMIMO DIENOS] ;b) nuo šio sprendimo paskelbimo dienos augalų apsaugos produktai, kurių sudėtyje yra bifentrino, nebūtų registruojami arba perregistruojami.3 straipsnisValstybės narės suteikiamas lengvatinis laikotarpis pagal Direktyvos 91/414/EEB 4 straipsnio 6 dalį yra kuo trumpesnis ir baigiasi ne vėliau kaip [...NURODYTI DATĄ – 18 MĖN. NUO ŠIO SPRENDIMO PRIĖMIMO DIENOS] .4 straipsnisŠis sprendimas skirtas valstybėms narėms.Priimta BriuselyjeTarybos varduPirmininkas [1] OL L 230, 1991 8 19, p. 1.[2] OL L 55, 2000 2 29, p. 25.[3] OL L 224, 2002 8 21, p. 23.[4] EMST mokslinė ataskaita (2008 m.), 186, „Veikliosios medžiagos pesticido bifentrino keliamos rizikos vertinimo tarpusavio peržiūros išvados“ (pateikta 2008 m. rugsėjo 30 d.).[5] OL L 15, 2008 1 18, p. 5–12.


Svarbus teisinis pranešimas

|

52005PC0169

Pasiūlymas Tarybos sprendimas dėl laikino genetiškai modifikuotų kukurūzų (Zea mays L., linija Bt 176) draudimo naudoti ir parduoti Austrijoje pagal Direktyvą 2001/18/EB  /* KOM/2005/0169 galutinis */

	Briuselis, 26.04.2005KOM(2005) 169 galutinisPasiūlymasTARYBOS SPRENDIMASdėl laikino genetiškai modifikuotų kukurūzų ( Zea mays L ., linija Bt 176) draudimo naudoti ir parduoti Austrijoje pagal Direktyvą 2001/18/EB(PATEIKTA KOMISIJOS)AIŠKINAMASIS MEMORANDUMAS1. Dėl genetiškai modifikuotų kukurūzų (Z ea mays L. linija Bt 176), 1997 m. sausio 23 d. Komisijos sprendimu 97/98/EB, vadovaujantis Tarybos direktyva 90/220/EEB, buvo nuspręsta, kad produkto pateikimui į rinką duodamas sutikimas.2. 1997 m. vasario 5 d. Prancūzijos valdžios institucijos davė sutikimą to produkto pateikimui į rinką.3. Pagal Direktyvos 2001/18/EB, pakeitusios Direktyvą 90/220/EEB, 35 straipsnio 1 dalies nuostatas, procedūroms dėl pranešimų apie genetiškai modifikuotų organizmų pateikimą į rinką, kurie nebuvo baigti nagrinėti iki 2002 m. spalio 17 d., taikomos Direktyvos 2001/18/EB nuostatos.4. Pagal Direktyvos 90/220/EEB 16 straipsnio nuostatas, 1997 m. vasario 14 d. Austrijos valdžios institucijos informavo Komisiją apie savo sprendimą laikinai uždrausti naudoti ir parduoti genetiškai modifikuotus kukurūzus ir pateikė tokio sprendimo priežastis.5. Maisto produktų mokslinis komitetas, Gyvūnų mitybos mokslinis komitetas ir Pesticidų mokslinis komitetas mano, kad Austrijos pateiktoje informacijoje nėra naujų mokslinių įrodymų, į kuriuos nebūtų atsižvelgta pirmą kartą vertinant dokumentus, ir kurie sudarytų pagrindą peržiūrėti šių komitetų pradines nuomones dėl to produkto.6. 1997 m. gegužės 9 d. Austrijos valdžios institucijos pateikė papildomos informacijos dėl galimo vabzdžių atsparumo Bt-toksinui išsivystymo tempo.7. Vabzdžių atsparumo Bt-kukurūzams išsivystymo poveikio aplinkai aspektas Pesticidų komiteto jau buvo išsamiai apsvarstytas.8. 2004 m. sausio 9 d. bei vasario 9 ir 17 d. Austrija pateikė Komisijai papildomos informacijos, palaikančios nacionalinių priemonių įvedimą dėl kukurūzų linijos Bt 176.9. Europos maisto saugos tarnyba mano, kad Austrijos pateiktoje informacijoje nėra naujų mokslinių įrodymų, kurie sudarytų pagrindą atmesti kukurūzų linijos Bt 176 rizikos aplinkai įvertinimą ir pateisintų to produkto naudojimo bei pardavimo Austrijoje draudimą.10. Tokiomis aplinkybėmis Komisija Direktyvos 2001/18/EB 23 straipsniu įpareigojama priimti sprendimą pagal šios direktyvos, kuriai taikomi Sprendimo 1999/468/EB 5 ir 7 straipsniai atsižvelgiant į jo 8 straipsnio nuostatas, 30 straipsnio 2 dalyje nustatytą tvarką.11. Kadangi Maisto produktų mokslinis komitetas, Gyvūnų mitybos mokslinis komitetas ir Pesticidų mokslinis komitetas bei EFSA mano, kad produktas nekelia pavojaus žmonių sveikatai ar aplinkai, Komisija parengė sprendimo projektą, kuriame prašoma Austrijos panaikinti jos įvestas priemones, taikomas kukurūzų linijai Bt 176.12. Sprendimo projektas pagal Sprendimo 1999/468/EB 5 straipsnio 2 dalies nuostatas buvo pateiktas Direktyvos 2001/18/EB 30 straipsniu įsteigto komiteto nuomonei.13. Po konsultacijų, komitetas 2004 m. lapkričio 29 d. nepateikė savo nuomonės, todėl Komisija, vadovaudamasi Sprendimo 1999/468/EB 5 straipsnio 4 dalimi, nedelsdama pateikia Tarybai pasiūlymą dėl priemonių, kurių turi būti imtasi, ir apie tai praneša Europos Parlamentui.14. Sprendimo 1999/468/EB 5 straipsnio 6 dalyje numatyta, kad Taryba, atsižvelgdama į tokią poziciją, prireikus kvalifikuota balsų dauguma gali priimti sprendimą per Direktyvos 2001/18/EB 30 straipsnio 2 dalyje nustatytą trijų mėnesių terminą. Jei per tų trijų mėnesių terminą Taryba kvalifikuota balsų dauguma nusprendžia nepritarti pasiūlymui, Komisija jį svarsto iš naujo; jei pasibaigus tam laikotarpiui Taryba nepriėmė pasiūlyto įgyvendinimo akto ir neprieštaravo jam, pasiūlytą įgyvendinimo aktą priima Komisija.PasiūlymasTARYBOS SPRENDIMASdėl laikino genetiškai modifikuotų kukurūzų ( Zea mays L ., linija Bt 176) draudimo naudoti ir parduoti Austrijoje pagal Direktyvą 2001/18/EB(Tekstas svarbus EEE) (Tik tekstas vokiečių kalba yra autentiškas)EUROPOS SĄJUNGOS TARYBA,atsižvelgdama į Europos bendrijos steigimo sutartį,atsižvelgdama į 2001 m. kovo 12 d. Europos Parlamento ir Tarybos direktyvą 2001/18/EB dėl genetiškai modifikuotų organizmų apgalvoto išleidimo į aplinką ir panaikinančią Tarybos direktyvą 90/220/EEB[1], ypač į jos 23 straipsnio 2 dalį,atsižvelgdama į Komisijos pasiūlymą,kadangi:1997 m. sausio 23 d. Komisijos sprendimu 97/98/EB dėl genetiškai modifikuotų cukrinių kukurūzų (Z ea mays L.), kurių insekticidinės savybės buvo kompleksiškai modifikuotos Bt-endotoksino genu ir kurie įgijo padidintą toleranciją herbicidui amonio glufozinatui, remiantis Tarybos direktyva 90/220/EEB[2], buvo nuspręsta, kad produkto pateikimui į rinką turi būti duotas sutikimas.1997 m. vasario 5 d. Prancūzijos kompetentingos institucijos davė sutikimą to produkto pateikimui į rinką.Pagal Direktyvos 2001/18/EB, pakeitusios Direktyvą 90/220/EEB[3], 35 straipsnio 1 dalies nuostatas, procedūroms dėl pranešimų apie genetiškai modifikuotų organizmų pateikimą į rinką, kurie nebuvo baigti nagrinėti iki 2002 m. spalio 17 d., taikomos Direktyvos 2001/18/EB nuostatos.1997 m. vasario 14 d. Austrija informavo Komisiją apie savo sprendimą laikinai uždrausti genetiškai modifikuotų kukurūzų naudojimą ir pardavimą ir pateikė tokio sprendimo priežastis remiantis Direktyvos 90/220/EEB 16 straipsnio 1 dalies nuostatomis.Moksliniai komitetai mano, kad Austrijos pateiktoje informacijoje nėra naujų mokslinių įrodymų, į kuriuos nebūtų atsižvelgta pirmą kartą vertinant dokumentus, ir kurie sudarytų pagrindą peržiūrėti pirmines komitetų nuomones dėl to produkto.1997 m. gegužės 9 d. Austrijos valdžios institucijos pateikė papildomos informacijos dėl galimo vabzdžių atsparumo Bt-toksinui išsivystymo greičio.Pesticidų mokslinis komitetas jau buvo pilnai išnagrinėjęs klausimus, susijusius su poveikiu aplinkai dėl vabzdžių atsparumo Bt-kukurūzams išsivystymo.2004 m. sausio 9 d. ir vasario 9 bei 17 d. Austrija pateikė Komisijai papildomos informacijos, palaikančios nacionalinių priemonių dėl kukurūzų linijos Bt 176, įvedimą.Europos maisto saugos tarnyba mano, kad Austrijos pateiktoje informacijoje nėra naujų mokslinių įrodymų, kurie sudarytų pagrindą atmesti kukurūzų linijos Bt 176 rizikos aplinkai įvertinimą, ir kurie pateisintų to produkto naudojimo ir pardavimo Austrijoje draudimą.Esant tokioms aplinkybėms, nėra pagrindo manyti, kad produktas keltų pavojų žmonių sveikatai ar aplinkai.Austrija turėtų panaikinti įvestas priemones.Direktyvos 2001/18/EB 30 straipsniu įsteigtas komitetas, pagal šios direktyvos 30 straipsnio 2 dalyje nustatytą tvarką, po konsultacijų, 2004 m. lapkričio 29 d. nepateikė nuomonės dėl Komisijos sprendimo projekte nustatytų priemonių,PRIĖMĖ ŠĮ SPRENDIMĄ:1 straipsnisAustrijos taikomos priemonės uždrausti genetiškai modifikuotų cukrinių kukurūzų, kurių pateikimas į rinką buvo leistas Sprendimu 97/98/EB, naudojimą ir pardavimą, nėra pagrįstos remiantis direktyvos 2001/18/EB 23 straipsnio nuostatomis.2 straipsnisAustrija imasi reikiamų priemonių, kad patenkintų šio sprendimo reikalavimus ne vėliau kaip per 20 dienų nuo jos informavimo.3 straipsnisŠis sprendimas skirtas Austrijos Respublikai.Priimta Briuselyje, 2005 m. […].Tarybos varduPirmininkas

[1] OL L 106, 2001 4 17, p. 1.

[2] OL L 31, 1997 2 1, p. 69.

[3] OL L 117, 1990 5 8, p. 15.


				|

		52013PC0930

			Pasiūlymas TARYBOS SPRENDIMAS kuriuo iš dalies keičiamos Sprendimo 2009/831/EB nuostatos dėl jo taikymo laikotarpio /* COM/2013/0930 final - 2013/0446 (CNS) */

			   	AIŠKINAMASIS MEMORANDUMAS
1.           PASIŪLYMO
APLINKYBĖS
Pagal Sutarties dėl Europos Sąjungos
veikimo (SESV) nuostatas, taikomas atokiausiems ES regionams, kuriems priklauso
autonominis Madeiros regionas ir autonominis Azorų salų regionas, iš
esmės neleidžiama skirtingai apmokestinti vietos ir Portugalijos ar
kitų valstybių narių produktų. Tačiau dėl
nuolatinių sunkumų, kurie daro neigiamą poveikį
atokiausių regionų socialinei ir ekonominei padėčiai, SESV
349 straipsnyje numatyta galimybė šiems regionams nustatyti konkrečias
priemones.
2009 m. lapkričio 10 d. Tarybos
sprendimu 2009/831/EB[1],
priimtu remiantis EB sutarties 299 straipsnio 2 dalimi, Portugalijai leista iki
2013 m. gruodžio 31 d. taikyti lengvatinį akcizo tarifą
autonominiame Madeiros regione pagamintam ir vietoje suvartojamam romui ir
likeriams ir autonominiame Azorų salų regione pagamintiems ir vietoje
suvartojamiems likeriams ir spiritams. To sprendimo 2 straipsniu nustatyta, kad
minėta nukrypti leidžianti nuostata taikoma tik konkretiems produktams.
Portugalija gali tiems produktams taikyti akcizo tarifą, mažesnį už
visą alkoholiui taikomą tarifą, nustatytą Tarybos
direktyvos 92/84/EB[2]
3 straipsnyje, ir mažesnį už šioje direktyvoje alkoholiui
nustatytą minimalų akcizo tarifą, tačiau ne daugiau kaip
75 % mažesnį už standartinį nacionalinį alkoholiui
taikomą akcizo tarifą.
Sprendime 2009/831/EB nurodytos konkrečių
priemonių priėmimo priežastys: žemės ūkio valdų mažas
dydis, susiskaidymas ir maža mechanizacija. Be to, į salas įvežant
tam tikras žaliavas ir pakavimo medžiagas, kurios negaminamos vietoje, susidaro
papildomos sąnaudos, nesusidarančios įvežant tik galutinį
produktą. Dėl įrangos įvežimo ir įrengimo tuose
atokiuose, izoliuotuose regionuose papildomos sąnaudos dar labiau
padidėja. Galiausiai, susiję gamintojai taip pat padengia papildomas
išlaidas, kurias paprastai patiria vietos ekonomika, visų pirma didesnes
darbo ir energijos sąnaudas.
Nustatant 75 % lengvatinį
tarifą nenumatoma nieko, kas nėra būtina siekiant kompensuoti
papildomas sąnaudas, kurias dėl minėtų konkrečių
Madeiros ir Azorų salų, kaip atokiausių regionų,
ypatumų patiria ūkinės veiklos vykdytojai.
Kadangi nustatant mokesčių
lengvatą nenumatyta nieko, kas nėra būtina siekiant kompensuoti
papildomas sąnaudas, ir kadangi susijęs kiekis yra nedidelis,
priemone nepažeidžiamas Bendrijos teisinės tvarkos vientisumas ir
nuoseklumas. Be to, mokesčių lengvata taikoma tik susijusiuose
regionuose vartojamiems produktams.
Portugalijos valdžios institucijos
paprašė pratęsti leidimą taikyti lengvatinį akcizo
tarifą autonominiame Madeiros regione pagamintam ir vietoje suvartojamam
romui ir likeriams ir autonominiame Azorų salų regione pagamintiems
ir vietoje suvartojamiems likeriams ir spiritams iki 2020 m. gruodžio 31 d.
Pratęsimas turi būti patvirtintas Tarybos sprendimu pagal SESV 349
straipsnį ir Komisijos sprendimu dėl valstybės pagalbos. Tarybos
sprendimu pagal SESV 349 straipsnį nedaromas poveikis Komisijos sprendimui
dėl šios priemonės galiojimo pratęsimo pagal valstybės
pagalbos taisykles.
2013 m. birželio 28 d. Komisija
patvirtino naujas 2014–2020 m. regioninės pagalbos gaires. Šios
gairės yra platesnės strategijos, kuria siekiama modernizuoti
valstybės pagalbos kontrolę, dalis, o jų tikslas – skatinti
augimą bendrojoje rinkoje remiant efektyvesnes pagalbos priemones ir
Komisijos pastangas užtikrinti reikalavimų vykdymą sutelkiant į
atvejus, kurie turi didžiausią poveikį konkurencijai.
Atsižvelgiant į tai, kad šios gairės
įsigalios 2014 m. liepos 1 d., tikslinga Sprendimo 2009/831/EB
taikymo laikotarpį pratęsti šešiems mėnesiams, kad jo galiojimo
pabaigos data sutaptų su dabartinių gairių galiojimo pabaigos
data.
2.           KONSULTACIJŲ SU
SUINTERESUOTOSIOMIS ŠALIMIS IR POVEIKIO VERTINIMO REZULTATAI
Kadangi šiuo pasiūlymu siūloma tik
ribotam laikotarpiui (šešiems mėnesiams) pratęsti galiojančio
Tarybos sprendimo taikymą tomis pačiomis sąlygomis, poveikio
vertinimas nėra privalomas.
3.           TEISINIAI PASIŪLYMO
ASPEKTAI
Siūlomų
priemonių santrauka
Pratęsti Sprendimo 2009/831/EB, kuriuo
Portugalijai leista taikyti lengvatinį akcizo tarifą tam tikriems
autonominiame Madeiros regione ir autonominiame Azorų salų regione
pagamintiems ir vietoje suvartojamiems produktams, taikymo laikotarpį.
Teisinis pagrindas
SESV 349 straipsnis.
Subsidiarumo principas
Tik Taryba yra įgaliota priimti
konkrečias atokiausiems regionams skirtas priemones pagal SESV 349
straipsnį siekiant šiems regionams priderinti Sutarčių, taip pat
bendrų politikos krypčių taikymo sąlygas, kadangi
nuolatiniai sunkumai neigiamai veikia atokiausių regionų
socialinę ir ekonominę padėtį.
Taigi pasiūlymas atitinka subsidiarumo
principą.
Proporcingumo principas
Pasiūlymas atitinka proporcingumo
principą dėl toliau nurodytų priežasčių.
Juo siekiama Sprendimo 2009/831/EB taikymo
laikotarpį pratęsti šešiems mėnesiams, kad jo galiojimo pabaigos
data sutaptų su 2014–2020 m. regioninės valstybės pagalbos
gairių įsigaliojimo data.
Pasirinkta
priemonė
Siūloma priemonė – Tarybos
sprendimas
Kitos priemonės būtų netinkamos
dėl toliau nurodytos priežasties.
Tekstas, kurį siekiama iš dalies
pakeisti, yra Tarybos sprendimas, priimtas remiantis tuo pačiu teisiniu
pagrindu (SESV 349 straipsnis, buv. EB sutarties 299 straipsnio 2 dalis).
4.           POVEIKIS BIUDŽETUI
Pasiūlymas neturi poveikio Europos
Sąjungos biudžetui.
2013/0446 (CNS)
Pasiūlymas
TARYBOS SPRENDIMAS
kuriuo iš dalies keičiamos Sprendimo
2009/831/EB nuostatos dėl jo taikymo laikotarpio
EUROPOS SĄJUNGOS TARYBA,
atsižvelgdama į Sutartį dėl
Europos Sąjungos veikimo, ypač į jos 349 straipsnį,
atsižvelgdama į Europos Komisijos
pasiūlymą,
teisėkūros procedūra priimamo akto
projektą perdavus nacionaliniams parlamentams,
atsižvelgdama į Europos Parlamento
nuomonę[3],
laikydamasi specialios teisėkūros
procedūros,
kadangi:
(1)       2009 m. lapkričio
10 d. Tarybos sprendimu 2009/831/EB, priimtu remiantis EB sutarties 299
straipsniu, Portugalijai leista iki 2013 m. gruodžio 31 d. taikyti
lengvatinį akcizo tarifą autonominiame Madeiros regione pagamintam ir
vietoje suvartojamam romui ir likeriams ir autonominiame Azorų salų
regione pagamintiems ir vietoje suvartojamiems likeriams ir spiritams. To
sprendimo 2 straipsniu nustatyta, kad minėta nukrypti leidžianti nuostata
taikoma tik konkretiems produktams. Portugalija gali tiems produktams taikyti
akcizo tarifą, mažesnį už visą alkoholiui taikomą
tarifą, nustatytą Tarybos direktyvos 92/84/EB 3 straipsnyje, ir
mažesnį už šioje direktyvoje alkoholiui nustatytą minimalų
akcizo tarifą, tačiau ne daugiau kaip 75 % mažesnį už
standartinį nacionalinį alkoholiui taikomą akcizo tarifą;
(2)       taikant mažesnį akcizo
tarifą nustatomi skirtingi mokesčiai, kurie palankūs kai
kurių vietos produktų gamybai. Tai yra valstybės pagalba,
kurią turi patvirtinti Komisija;
(3)       Komisija patvirtina, kad
turėtų būti leista toliau taikyti lengvatinį akcizo
tarifą, kad būtų kompensuota Madeiroje ir Azorų salose
pagamintų distiliuotų alkoholinių gėrimų nepalanki
konkurencinė padėtis, susidaranti dėl didesnių gamybos ir
prekybos sąnaudų;
(4)       2013 m. birželio
28 d. Komisija priėmė 2014–2020 m. regioninės
valstybės pagalbos gaires[4],
kuriose nustatyta, kaip valstybės narės gali teikti pagalbą
įmonėms siekdamos paremti palankių sąlygų
neturinčių Europos regionų vystymąsi 2014–2020 m. Šios
gairės, kurios įsigalios 2014 m. liepos 1 d., yra
platesnės strategijos, kuria siekiama modernizuoti valstybės pagalbos
kontrolę, dalis, o jų tikslas – skatinti augimą bendrojoje
rinkoje remiant efektyvesnes pagalbos priemones ir Komisijos pastangas
užtikrinti reikalavimų vykdymą sutelkiant į atvejus, kurie turi
didžiausią poveikį konkurencijai;
(5)       Sprendimo 2009/831/EB taikymo
laikotarpį tikslinga pratęsti šešiems mėnesiams, kad jo
galiojimo pabaigos data sutaptų su 2014–2020 m. regioninės
valstybės pagalbos gairių įsigaliojimo data;
(6)       reikėtų užtikrinti,
kad susijusias lengvatas Portugalija galėtų taikyti nuo Sprendimu
2009/831/EB suteikto analogiško leidimo galiojimo pabaigos. Todėl prašomas
naujasis leidimas turėtų būti suteiktas ir turėtų įsigalioti
2014 m. sausio 1 d.,
PRIĖMĖ ŠĮ
SPRENDIMĄ:
1 straipsnis
Sprendimo 2009/831/EB 5 straipsnyje data
„2013 m. gruodžio 31 d.“ pakeičiama į „2014 m.
birželio 30 d.“.
2 straipsnis
Šis sprendimas įsigalioja jo
priėmimo dieną ir taikomas nuo 2014 m. sausio 1 d.
3 straipsnis
Šis sprendimas skirtas Portugalijos
Respublikai.
Priimta Briuselyje
                                                                       Tarybos
vardu
                                                                       Pirmininkas
[1]               2009 m. lapkričio 10 d. Tarybos
sprendimas, leidžiantis Portugalijai taikyti lengvatinį akcizo tarifą
autonominiame Madeiros regione pagamintam ir vietoje suvartojamam romui ir
likeriams ir autonominiame Azorų salų regione pagamintiems ir vietoje
suvartojamiems likeriams ir spiritams (OL L 197, 2009 11 13,
p. 9).
[2]               1992 m. spalio 19 d. Tarybos direktyva
92/84/EEB dėl alkoholiui ir alkoholiniams gėrimams taikomų
akcizo tarifų suderinimo (OL L 316, 1992 10 31,
p. 29).
[3]               OL C, , p. .
[4]               C(2013) 3769, 2013 06 28.


               EUROPOS KOMISIJA
            Briuselis, 2015 09 16
            COM(2015) 456 final
            2015/0206(NLE)
            Pasiūlymas
            TARYBOS SPRENDIMAS
            dėl pozicijų, kurių Sąjunga turi laikytis Prekybos ir darnaus vystymosi pakomitetyje ir Asociacijos komitete prekybos klausimais, įsteigtuose Europos Sąjungos ir Europos atominės energijos bendrijos bei jų valstybių narių ir Gruzijos asociacijos susitarimu

               AIŠKINAMASIS MEMORANDUMAS

               1.PASIŪLYMO APLINKYBĖS

               Pasiūlymo pagrindas ir tikslai

               Pridedamas pasiūlymas yra teisinė priemonė, kuria nustatomos Sąjungos pozicijos, kurių jos vardu turi būti laikomasi Sąjungos ir trečiosios šalies asociacijos susitarimu įsteigtame organe. Šis pasiūlymas susijęs su Europos Sąjungos ir Europos atominės energijos bendrijos bei jų valstybių narių ir Gruzijos asociacijos susitarimo (toliau – Susitarimas) įgyvendinimu.

               Asociacijos susitarimas pasirašytas 2014 m. birželio 27 d. ir nuo 2014 m. rugsėjo 1 d. taikomas laikinai, kol jį ratifikuos valstybės narės. 2014 m. birželio 16 d. Tarybos sprendimu 2014/494/ES
                  1
                Susitarimo pasirašymas ir tam tikrų jo nuostatų laikinas taikymas patvirtintas Europos Sąjungos ir Europos atominės energijos bendrijos bei jų valstybių narių vardu.

               Susitarimu įsteigtas Asociacijos komitetas prekybos klausimais stebi Susitarimo IV antraštinės dalies (Prekyba ir su prekyba susiję klausimai) įgyvendinimą ir sprendžia susijusius klausimus. Šis komitetas, siekdamas tinkamai taikyti ginčų sprendimo procedūras, turi sudaryti arbitrų sąrašą, nurodytą Susitarimo 268 straipsnyje.

               Susitarime taip pat numatyta įsteigti Prekybos ir darnaus vystymosi pakomitetį, kuris turi dar kartą patvirtinti abiejų Susitarimo šalių įsipareigojimą siekti darnaus vystymosi ir pripažinti, kad ekonomikos vystymasis, socialinis vystymasis ir aplinkos apsauga yra vienas nuo kito priklausantys ir vienas kitą stiprinantys darnaus vystymosi veiksniai.

               Pagal Susitarimo 243 straipsnį Prekybos ir darnaus vystymosi pakomitetis turi per pirmąjį posėdį susitarti dėl asmenų, norinčių ir galinčių būti prekybos ir darnaus vystymosi ekspertų grupės nariais, sąrašo.

               Derėjimas su esamomis politikos nuostatomis šioje politikos srityje

               Šiuo pasiūlymu įgyvendinama Sąjungos bendra prekybos su Rytų partnerystės šalimi politika, remiantis minėto Asociacijos susitarimo nuostatomis. Juo siekiama nustatyti reikiamas institucines priemones, leisiančias Sąjungai ir Gruzijai veiksmingai spręsti su Susitarimo taikymu ir aiškinimu susijusius dvišalius ginčus. Pasiūlymas dera su Sąjungos požiūriu į ginčų sprendimo taisykles, suderėtas rengiant laisvosios prekybos susitarimus su kitais prekybos partneriais arba įtrauktas į tokius susitarimus. Jis taip pat dera su Sąjungos požiūriu į prekybą ir darnų vystymąsi.

               Derėjimas su kitomis Sąjungos politikos sritimis

               Šis pasiūlymas dera su kitomis Sąjungos išorės politikos sritimis, susijusiomis su Gruzija, visų pirma su Europos kaimynystės politika ir vystomojo bendradarbiavimo politika, ir šias politikos sritis papildo.

               2.Teisinis pagrindas, subsidiarumo ir proporcingumo principai

               Teisinis pagrindas

               Teisinis pagrindas, kuriuo remiantis nustatoma pozicija, kurios Sąjunga turi laikytis Sąjungos ir Gruzijos asociacijos susitarimu įsteigtuose komitetuose, yra Sutartis dėl Europos Sąjungos veikimo, ypač jos 207 straipsnio 4 dalis kartu su 218 straipsnio 9 dalimi.

               Subsidiarumo principas (neišimtinei kompetencijai)

               SESV 3 straipsnyje nustatyta, kad bendra prekybos politika priklauso išimtinei Sąjungos kompetencijai. Todėl subsidiarumo principas netaikomas.

               Proporcingumo principas

               Šis pasiūlymas būtinas tarptautiniams Sąjungos įsipareigojimams, nustatytiems Susitarime, įgyvendinti.

               Pasirinkta priemonė

               Šis pasiūlymas pagrįstas SESV 218 straipsnio 9 dalimi, kurioje nustatyta, kad tokiais atvejais priimamas Tarybos sprendimas. Kitų teisinių priemonių, kuriomis būtų galima pasiekti šio pasiūlymo tikslą, nenumatyta.

               3.BAIGIAMOJO VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

               Baigiamasis vertinimas ir (arba) galiojančių teisės aktų tinkamumo patikros

                  Netaikoma.

               Konsultacijos su suinteresuotosiomis šalimis

               Šiam pasiūlymui konsultacijų su suinteresuotosiomis šalimis reikalavimas netaikomas.

               Tiriamųjų duomenų rinkimas ir naudojimas

                  Komisija atsižvelgė į informaciją, kurią pastaraisiais metais valstybės narės teikė apie Sąjungos piliečius, tinkamus ir kvalifikuotus būti arbitrais dėl ginčų, susijusių su Sąjungos prekybos susitarimais.

               Poveikio vertinimas

                  Pasiūlymas susijęs su Sąjungos ir Gruzijos asociacijos susitarimo, visų pirma jo IV antraštinės dalies dėl prekybos ir su prekyba susijusių klausimų, institucinių aspektų įgyvendinimu. Jis neturi poveikio Sąjungos ekonominei, socialinei ar aplinkos politikai. Asociacijos susitarimas laikinai taikomas nuo 2014 m. rugsėjo 1 d. ir įgyvendinamas dar labai neseniai.

               Reglamentavimo kokybė ir supaprastinimas

                  Sąjungos ir Gruzijos asociacijos susitarimui programa REFIT netaikoma; juo nenustatoma jokių sąnaudų MVĮ ir dėl jo nekyla jokių su skaitmenine aplinka susijusių klausimų.

               Pagrindinės teisės

                  Pasiūlymas nedaro poveikio pagrindinių teisių apsaugai.

               4.POVEIKIS BIUDŽETUI

                  Netaikoma.

               5.KITI ASPEKTAI

               Įgyvendinimo planai ir stebėjimo, vertinimo ir ataskaitų teikimo taisyklės

                  Asociacijos susitarimo įgyvendinimą reguliariai vertina ES ir Gruzijos asociacijos taryba. Europos Komisija taip pat įsipareigojo kasmet atsiskaityti Europos Parlamentui apie Susitarimo IV antraštinės dalies (Prekyba ir su prekyba susiję klausimai) įgyvendinimą, taip pat apie į šį pasiūlymą įtrauktus klausimus.

               Aiškinamieji dokumentai (direktyvoms)

                  Netaikoma.

               Išsamus konkrečių šio pasiūlymo nuostatų paaiškinimas

                  Pasiūlymu siekiama nustatyti Sąjungos poziciją dėl Sąjungos ir Gruzijos asociacijos susitarimo dalies, skirtos prekybai, įgyvendinimo. Susitarimo IV antraštinėje dalyje (Prekyba ir su prekyba susiję klausimai) yra 14 skyrius (Ginčų sprendimas), kuriuo nustatoma Susitarimo šalių ginčų, susijusių su prekyba ir prekybai skirtos Susitarimo dalies taikymu ar aiškinimu, sprendimo tvarka. Pagal 14 skyriuje nustatytą arbitražo procedūrą šalis ieškovė gali prašyti sudaryti arbitražo kolegiją dvišaliam ginčui spręsti. Kolegijos sudarymo taisyklės nustatytos Susitarimo 268 straipsnyje. Susitarime nurodyta, kad turi būti sudarytas asmenų, kvalifikuotų būti arbitrais, sąrašas. Atitinkamai su Gruzijos Vyriausybe aptartas asmenų, norinčių ir galinčių būti arbitrais, sąrašo projektas, į kurį įtraukti penki Sąjungos kandidatai, penki Gruzijos kandidatai ir penki trečiųjų šalių piliečiai, kurie galėtų būti arbitražo kolegijos pirmininkais. Šis sąrašas bus naudojamas, jei reikės sudaryti arbitražo kolegiją.

               Susitarimo IV antraštinėje dalyje (Prekyba ir su prekyba susiję klausimai) taip pat yra 13 skyrius (Prekyba ir darnus vystymasis), kuriame nustatoma, kad abi Susitarimo šalys įsipareigoja skatinti tarptautinės prekybos plėtrą taip, kad padėtų siekti darnaus vystymosi tikslo, ir užtikrinti, kad šis tikslas būtų įtrauktas į visus jų prekybos santykių lygmenis ir juose atsispindėtų. Šalys turėtų dėti visas pastangas, kad rastų abiem pusėms priimtiną visų klausimų, kurie gali kilti, sprendimą per vyriausybių lygmens konsultacijas. Tačiau, jeigu viena šalis mano, kad klausimas nebuvo patenkinamai išnagrinėtas per vyriausybių lygmens konsultacijas, Susitarime numatyta, kad šalis gali prašyti sušaukti ekspertų grupės posėdį šiam klausimui spręsti. Susitarimo 243 straipsnio 3 dalyje nustatyta, kad Prekybos ir darnaus vystymosi pakomitetis nustato bent 15 asmenų, norinčių ir galinčių būti ekspertų grupės nariais, sąrašą,

               2015/0206 (NLE)

               Pasiūlymas

               TARYBOS SPRENDIMAS

               dėl pozicijų, kurių Sąjunga turi laikytis Prekybos ir darnaus vystymosi pakomitetyje ir Asociacijos komitete prekybos klausimais, įsteigtuose Europos Sąjungos ir Europos atominės energijos bendrijos bei jų valstybių narių ir Gruzijos asociacijos susitarimu

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,

               atsižvelgdama į Europos Komisijos pasiūlymą,

               kadangi:

               (1)Europos Sąjungos ir Europos atominės energijos bendrijos bei jų valstybių narių ir Gruzijos asociacijos susitarimo (toliau – Susitarimas) 431 straipsnio 3 ir 4 dalyse numatytas laikinas dalies Susitarimo taikymas;

               (2)2014 m. birželio 16 d. Tarybos sprendimo 2014/494/ES
                  2
                3 straipsnyje nurodyta, kurios Susitarimo nuostatos turi būti taikomos laikinai, įskaitant Prekybos ir darnaus vystymosi pakomitečio ir Asociacijos komiteto prekybos klausimais įsteigimo bei veikimo, prekybos bei darnaus vystymosi ir ginčų sprendimo nuostatas;

               (3)Susitarimo 240 straipsnyje numatyta, kad Prekybos ir darnaus vystymosi pakomitetis turi nustatyti savo darbo tvarkos taisykles;

               (4)Susitarimo 243 straipsnyje nustatyta, kad Prekybos ir darnaus vystymosi pakomitetis turi per pirmąjį posėdį susitarti dėl asmenų, norinčių ir galinčių būti prekybos ir darnaus vystymosi ekspertų grupės nariais, sąrašo;

               (5)Susitarimo 268 straipsnyje nurodyta, kad Asociacijos komitetas prekybos klausimais per 6 mėnesius nuo Susitarimo laikino taikymo pradžios sudaro asmenų, galinčių būti arbitrais ginčų sprendimo procedūrose, sąrašą;

               (6)todėl tikslinga nustatyti Sąjungos pozicijas dėl Prekybos ir darnaus vystymosi pakomitečio darbo tvarkos taisyklių ir asmenų, norinčių ir galinčių būti prekybos ir darnaus vystymosi ekspertų grupės nariais, sąrašo, kurį turi priimti šis pakomitetis, ir dėl asmenų, galinčių būti arbitrais ginčų sprendimo procedūrose, sąrašo, kurį turi priimti Asociacijos komitetas prekybos klausimais,

               PRIĖMĖ ŠĮ SPRENDIMĄ:

               1 straipsnis

               1.Pozicija, kurios Sąjunga turi laikytis Prekybos ir darnaus vystymosi pakomitetyje, įsteigtame Europos Sąjungos ir Europos atominės energijos bendrijos bei jos valstybių narių ir Gruzijos asociacijos susitarimo 240 straipsniu, dėl Prekybos ir darnaus vystymosi pakomitečio darbo tvarkos taisyklių ir asmenų, norinčių ir galinčių būti prekybos ir darnaus vystymosi ekspertų grupės nariais, sąrašo priėmimo, grindžiama to pakomitečio sprendimų projektais, pridedamais prie šio sprendimo.

               2.Neesminiams sprendimo projekto pakeitimams Sąjungos atstovai Prekybos ir darnaus vystymosi pakomitetyje gali pritarti be papildomo Tarybos sprendimo.

               2 straipsnis

               1.Pozicija, kurios Sąjunga turi laikytis Asociacijos komitete prekybos klausimais, įsteigtame Europos Sąjungos ir Europos atominės energijos bendrijos bei jos valstybių narių ir Gruzijos asociacijos susitarimo 408 straipsniu, dėl asmenų, galinčių būti arbitrais ginčų sprendimo procedūrose, sąrašo priėmimo, grindžiama to komiteto sprendimo projektu, pridedamu prie šio sprendimo.

               2.Neesminiams sprendimo projekto pakeitimams Sąjungos atstovai Asociacijos komitete prekybos klausimais gali pritarti be papildomo Tarybos sprendimo.

               3 straipsnis

               Šis sprendimas įsigalioja jo priėmimo dieną.

               Priimta Briuselyje

                     Tarybos vardu

                     Pirmininkas

                     (1)
                  OL L 261, 2014 8 30, p. 1.

                     (2)
                  2014 m. birželio 16 d. Tarybos sprendimas dėl Europos Sąjungos ir Europos atominės energijos bendrijos bei jų valstybių narių ir Gruzijos asociacijos susitarimo pasirašymo Europos Sąjungos vardu ir laikino taikymo (OL L 261, 2014 8 30, p. 1).

    ---documentbreak---

               EUROPOS KOMISIJA
            Briuselis, 2015 09 16
            COM(2015) 456 final
            PRIEDAS
            prie
            Pasiūlymo dėl Tarybos sprendimo
            dėl pozicijų, kurių Sąjunga turi laikytis Prekybos ir darnaus vystymosi pakomitetyje ir Asociacijos komitete prekybos klausimais, įsteigtuose Europos Sąjungos ir Europos atominės energijos bendrijos bei jų valstybių narių ir Gruzijos asociacijos susitarimu

               PROJEKTAS

               ES IR GRUZIJOS PREKYBOS IR DARNAUS VYSTYMOSI PAKOMITEČIO SPRENDIMAS Nr. 1/2015

               2015 m. … … d.

               kuriuo priimamos jo darbo tvarkos taisyklės

               ES IR GRUZIJOS PREKYBOS IR DARNAUS VYSTYMOSI PAKOMITETIS,

               atsižvelgdamas į Europos Sąjungos ir Europos atominės energijos bendrijos bei jų valstybių narių ir Gruzijos asociacijos susitarimą (toliau – Susitarimas), ypač į jo 240 straipsnį,

               kadangi:

               (1)pagal Susitarimo 431 straipsnį, Susitarimo dalys laikinai taikomos nuo 2014 m. rugsėjo 1 d.;

               (2)Susitarimo 240 straipsnyje nustatyta, kad Prekybos ir darnaus vystymosi pakomitetis turėtų prižiūrėti Susitarimo IV antraštinės dalies (Prekyba ir su prekyba susiję klausimai) 13 skyriaus (Prekyba ir darnus vystymasis) įgyvendinimą;

               (3)Susitarimo 240 straipsnio 3 dalyje numatyta, kad Prekybos ir darnaus vystymosi pakomitetis turėtų nustatyti savo darbo tvarkos taisykles,

               NUSPRENDĖ:

               1 straipsnis

               Priimamos priedėlyje pateiktos Prekybos ir darnaus vystymosi pakomitečio darbo tvarkos taisyklės.

               2 straipsnis

               Šis sprendimas įsigalioja jo priėmimo dieną.

               Priimta [vieta] [data]

                        Prekybos ir darnaus vystymosi pakomitečio vardu

                        Pirmininkas

               Priedėlis

               ES ir Gruzijos  prekybos ir darnaus vystymosi pakomitečio darbo tvarkos taisyklės

               1 straipsnis

               Bendrosios nuostatos

               1.Pagal Europos Sąjungos ir Europos atominės energijos bendrijos bei jų valstybių narių ir Gruzijos asociacijos susitarimo (toliau – Susitarimas) 240 straipsnį įsteigtas Prekybos ir darnaus vystymosi pakomitetis padeda pagal Susitarimo 408 straipsnio 4 dalį sudarytam Asociacijos komitetui prekybos klausimais vykdyti savo pareigas.

               2.Prekybos ir darnaus vystymosi pakomitetis atlieka Susitarimo IV antraštinės dalies (Prekyba ir su prekyba susiję klausimai) 13 skyriuje (Prekyba ir darnus vystymasis) nustatytas funkcijas.

               3.Prekybos ir darnaus vystymosi pakomitetį sudaro Europos Komisijos ir Gruzijos atstovai, atsakingi už prekybos ir darnaus vystymosi klausimus.

               4.Europos Komisijos arba Gruzijos atstovas, atsakingas už prekybos ir darnaus vystymosi klausimus, pagal 2 straipsnį atlieka Prekybos ir darnaus vystymosi pakomitečio pirmininko funkciją.

               5.Šiose darbo tvarkos taisyklėse vartojamo termino „Šalys“ apibrėžtis nustatyta Susitarimo 428 straipsnyje.

               2 straipsnis

               Konkrečios nuostatos

               1.Taikomi ES ir Gruzijos asociacijos komiteto darbo tvarkos taisyklių 2–14 straipsniai, išskyrus atvejus, kai šiose darbo tvarkos taisyklėse numatyta kitaip.

               2.Nuorodos į Asociacijos tarybą suprantamos kaip nuorodos į Asociacijos komitetą prekybos klausimais. Nuorodos į Asociacijos komitetą arba Asociacijos komitetą prekybos klausimais suprantamos kaip nuorodos į Prekybos ir darnaus vystymosi pakomitetį.

               3 straipsnis

               Posėdžiai

               Prekybos ir darnaus vystymosi pakomitetis posėdžiauja prireikus. Šalys siekia rinktis vieną kartą per metus.

               4 straipsnis

               Darbo tvarkos taisyklių keitimas

               Šios darbo tvarkos taisyklės gali būti iš dalies keičiamos ES ir Gruzijos prekybos ir darnaus vystymosi pakomitečio sprendimu pagal Susitarimo 240 straipsnį.

               PROJEKTAS

               ES IR GRUZIJOS PREKYBOS IR DARNAUS VYSTYMOSI PAKOMITEČIO SPRENDIMAS Nr. 2/2015

               2015 m. … … d.

               kuriuo priimamas prekybos ir darnaus vystymosi ekspertų sąrašas

               ES IR GRUZIJOS PREKYBOS IR DARNAUS VYSTYMOSI PAKOMITETIS,

               atsižvelgdamas į Europos Sąjungos ir Europos atominės energijos bendrijos bei jų valstybių narių ir Gruzijos asociacijos susitarimą (toliau – Susitarimas), ypač į jo 243 straipsnį,

               kadangi:

               (1)pagal Susitarimo 431 straipsnį, Susitarimo dalys laikinai taikomos nuo 2014 m. rugsėjo 1 d.;

               (2)Susitarimo 243 straipsnio 3 dalyje nustatyta, kad Prekybos ir darnaus vystymosi pakomitetis turi nustatyti bent 15 asmenų, norinčių ir galinčių būti ekspertų grupės nariais, sąrašą,

               NUSPRENDĖ:

               1 straipsnis

               Sąrašas asmenų, norinčių ir galinčių būti ekspertų grupės Susitarimo 243 straipsnio tikslais nariais, yra pateiktas šio sprendimo priedėlyje.

               2 straipsnis

               Šis sprendimas įsigalioja jo priėmimo dieną.

               Priimta [vieta] [data]

                        Prekybos ir darnaus vystymosi pakomitečio vardu

                        Pirmininkas

               Priedėlis

               PREKYBOS IR DARNAUS VYSTYMOSI EKSPERTŲ SĄRAŠAS

               Gruzijos pasiūlyti ekspertai

               1.
                     Nata Sturua

               2.
                     David Kikodze

               3.
                     Marina Shvangiradze

               4.
                     Ilia Osepashvili

               5.
                     Roin Migriauli

               ES pasiūlyti ekspertai

               1.
                     Eddy Laurijssen

               2.
                     Jorge Cardona

               3.
                     Karin Lukas

               4.
                     Hélène Ruiz Fabri

               5.
                     Laurence Boisson De Chazournes

               6.
                     Geert Van Calster

               Pirmininkai

               1.
                     Jill Murray (Australija)

               2.
                     Janice Bellace (JAV)

               3.
                     Ross Wilson (Naujoji Zelandija)

               4.
                     Arthur Appleton (JAV)

               5.
                     Nathalie Bernasconi (Šveicarija)

               Projektas

               ES ir Gruzijos asociacijos komiteto prekybos klausimais sprendimas Nr. 3/2015

               2015 m. ... .. d.

               dėl arbitrų sąrašo, nurodyto Europos Sąjungos ir Europos atominės energijos bendrijos bei jų valstybių narių ir Gruzijos asociacijos susitarimo 268 straipsnio 1 dalyje, sudarymo

               ASOCIACIJOS KOMITETAS PREKYBOS KLAUSIMAIS,

               atsižvelgdamas į Europos Sąjungos ir Europos atominės energijos bendrijos bei jų valstybių narių ir Gruzijos asociacijos susitarimą (toliau – Susitarimas), pasirašytą 2014 m. birželio 27 d. Briuselyje, ypač į jo 268 straipsnio 1 dalį,

               kadangi:

               (1)pagal Susitarimo 431 straipsnį, Susitarimo dalys laikinai taikomos nuo 2014 m. rugsėjo 1 d.;

               (2)Susitarimo 408 straipsnio 3 dalyje nustatyta, kad Asociacijos komitetas turi įgaliojimus priimti šiame Susitarime numatytus sprendimus;

               (3)Susitarimo 268 straipsnio 1 dalyje nustatyta, kad Asociacijos komitetas prekybos klausimais turi nustatyti bent 15 asmenų, norinčių ir galinčių būti arbitrais, sąrašą,

               PRIĖMĖ ŠĮ SPRENDIMĄ:

               Vienintelis straipsnis

               1.Asmenų, galinčių būti arbitrais Susitarimo 268 straipsnio 1 dalies tikslais, sąrašas pateiktas šio sprendimo priedėlyje.

               2.Šis sprendimas įsigalioja jo priėmimo dieną.

               Priimta [vieta] [data]

                        Asociacijos komiteto prekybos klausimais vardu

                        Pirmininkas

               Priedėlis

               ARBITRŲ SĄRAŠAS

               Gruzijos pasiūlyti arbitrai

               1.
                     Christian Häberli (Šveicarija)

               2.
                     Donald McRae (Kanada)

               3.
                     John Adank (Naujoji Zelandija)

               4.
                     Ronald Saborio (Kosta Rika)

               5.
                     Thomas Cottier (Šveicarija)

               ES pasiūlyti arbitrai

               1.
                     Claus–Dieter Ehlermann

               2.
                     Giorgio Saccerdoti

               3.
                     Jacques Bourgeois

               4.
                     Pieter Jan Kuijper

               5.
                     Ramon Torrent

               Pirmininkai

               1.David Unterhalter (Pietų Afrika)

               2.
                     Merit Janow (JAV)

               3.
                     Helge Seland (Norvegija)

               4.
                     Leora Blumberg (Pietų Afrika)

               5.
                     William Davey (JAV)